Q=13	C=11	SS=2	LS=0	PS=0	DC=0	LC=0	SD=0	BS=101	G0=558	G1=225	G2=70	DLID=ber_Latn	BODY=Numéro 57 Mai 2012\npar E. Destaing, Paris, E.Leroux, 1914\n1°) Le texte en prose : Ṭaṭabaṭaṭa, tullizt sɣur Ait-Qasi Md-Arab, (aḥric1)\n2°) L’étude : Tagrawla n Ḥmed Umerri d yimdukal-is,akken yiwen ur ten-itettu, sɣur Jeǧǧiga N At Benɛli\n3°) L' entretien : Une autre Interview du professeur Mohamed CHAFIK par : ?\n4°) 2 articles : sur l’oeuvre de Djamel Benaouf, « Timlilit n Tɣermiwin »\n1°) Source : www.littprom.de, forme corrigée par A. Mezdad\n2°) M.A.SALHI. IẒURAN, Racines.N°43-Juin 2003\n5°) Tadlist nniḍen, en PDF : Dictionnaire Ait-Snous par E. Destaing, Paris, E.Leroux, 1914\n6°) Les poèmes : Tamedyazt n Cherif Xazem, tukkist seg tesɣunt « The Amazigh Voice », Winter 2011\nTullizt sɣur Ait-Qasi Md-Arab\nLliɣ qqimeɣ deg yiwet n tarbaɛt inelmanen, i deg-i xelḍen warrac d tullas.\nLlan ttqessiṛen ɣef ulac akked ulaḥed.\nSsusmeɣ amzun akken smeḥsiseɣ. Nek, tikelt ad lliɣ allen-iw ad\nBellɛeɣ imeẓẓuɣen-iw. Tikelt nniḍen ad medleɣ allen-iw, ad d-lliɣ\nimeẓẓuɣen-iw. Yiwen seg-sen yenna-yas: “ugiɣ ad ḥemleɣ\nleqṛaya, ittwara-yi-d Ṛebbi d lweqt-iw i da neqqeɣ dagi... ṭaṭabaṭaṭa…ṭaṭabaṭaṭa…”\nUr sliɣ ara acuɣer yugi ad tt-yeḥmel, urd iyi-d-tewqi ara\nlmaɛna, lliɣ txemimeɣ amek ara d-sweɣ lqahwa n tameddit-agi.\nZemmeɣ allen-iw, sliɣ i wayeḍ: “kennemti s tullas tettargumt\nizerman a kent-ed-yawin tattefaḥt… ṭaṭabaṭaṭa… nekni ḥala\ntemses n tudert i nezmer ad kent-nefk d tarzaft… ṭaṭabaṭaṭa …\nNek, lliɣ yiɣ din am ugellid ur neẓri d acu i t-ixuṣen,\nttmuquleɣ tullas i d-itt eddin din. Ta tecbeḥ ciṭuḥ, tayeḍ tecmet\naṭas; acu kan ḥulfaɣ imir-en i taẓayt isseggasen i la ttbbibint\nmaṛṛa. Amek ad d-kecment d tuqraṛ ɣer tesdawit, allaɣ-nsent\nyenneḍ di lḥaf n nniya. Amek ara fɣent s tirga n wezrem uḥric,\ntattefaḥt ger ifassen-nsent.\nArrac d tullas, mazal-iten la ttqeṣiṛen ɣef ulac akked ulaḥed\n“… ṭaṭabaṭaṭa… ṭaṭabaṭaṭa…”\nCwiṭ akka, makken ijaḥ wallaɣ-iw deg igenwan, tewweḍ-ed\nyiwet n teqcict ɣurneɣ. Allen-is meqṛit aṭas am temda ur nesɛi\ntaqaɛatt, Acebbub-is am leḥrir, ɣezzif, tserḥas ɣer deffir. Tenna-d\nyaɣ-ed: “Azul fellawen.” Tes edda-d afus-is ɣef yal yiwen deg-\nneɣ. Teǧǧa-yi d aneggaru imi iḍarref ciṭuḥ wanda qqimeɣ. Tefkayi-\nd labas s ucmumeḥ, ad as-tiniḍ tessen-iyi meqbel. Tuɣal tezzi\nɣer tullas nni i s-ed-igan amkan ger-asent. Syin kemlen lehduṛ-\nnsen; tenṭeq-ed yiwet si tullas: “tḥesbem-aɣ am tɣenǧawin,\ntǧaɛlem melmi telluẓem aɣ-ed-teddmem…. ṭaṭabaṭaṭa…\nLliɣ ttmuquleɣ ar teqcict-nni i d-yusen d taneggarut. Cukkaɣ\nula d nettat la d-tettmuqul ar ɣuri. Tkemmel Kahina lehduṛ-is:\n“neẓraɛd cbaḥa i d agerruj-nneɣ nekenti s teḥdayin. Amek tebɣam\nad nqemmeṛ talwit-nneɣ yal mara ad d-yess yiwen seg arrac,\nzaɛma d win i ɣ-yebɣan. Nekenti ur neẓri ma yella ilaq-aɣ neɣ\nala… ṭaṭabaṭaṭa … ɣuri arrac ilaq ad ssufrin akken ad aɣawḍen…\nNek mazal-iyi ttmuquleɣ di teqcict-nni, bɣiɣ ad as-hedṛeɣ,\nbɣiɣ ad issineɣ amek i iga ṣṣut-is. Tfaq-iy Jeǧǧiga. Dɣa tewwi-ttid\nseg afus ar ɣuri; tenna-yas isem-iw, tenna-yi-d isem n teqcict\nillan teṭṭaḍṣa mi d i-ye req d acu ara d-iniɣ.\n-Ayɣer i teggugmeḍ, i yi-id-tenna.\n- Waqila ur iban d acu i k-yuɣen!! Hihi…\n- Awah, lliɣ ttxemimeɣ kan amek ara d-swaɣ lqahwa tamedditagi.\n- Ur ttagad, ma tebɣiḍ d nek ara k-tt-id-ixelṣen.\n- Ala, nniɣ-am qal ttxemimeɣ ɣef lqahwa, dɣa mi-d-tewwḍeḍ ttuɣ\nlqahwa-nni. Ttaɛṛaḍeɣ ad d-mektiɣ anda i kem-walaɣ.\nTenehnah d taḍsa. Tezzi-d Jeǧǧiga ɣur-es; tenna-yas-ed:\n“Ass-agi tferḥeḍ a Faḍma”. Teḍṣa-yas i Jeǧǧiga, teḍṣa-yi-d s\ntuɣmas-is timellalin, igan am ur ẓriɣ d acu!\nWiyaḍ zren deg wayen akken i ɣef ttmeslayen: “tayri-yagi d\nacu-tt … ṭaṭabaṭaṭa”. Ma nek nezɣeɣ deg allen n Faḍma… “tayri\nd tikellax, akken ad naweḍ wayeḍ mebla …. ṭaṭabaṭaṭa…”.\nTqarb-ed Faḍma talajurt i ɣef teqqim ɣer tama-w, tebda-yi-d\n- Ula d nek iweḥḥa-yi-d Ṛebbi yella wanda i k-walaɣ. Ahaqel\ntettruḥuḍen ɣer Iwaḍiyen”\n- Ih, Ttṛuḥuɣ-en. Acu kan yewwas i zman!!\n- Din ahat i k-walaɣ, yernu ula d nek ttṛuḥuɣ-ed ɣer dagi, ar\n- Anda i teqqareḍ?\n- Ur d a qqareɣ ara, staxṛen-iyi-d…. hi hi hi …. I keč d acu\nteqqareḍ, iban ɣef udem-ik d “Technologie” . Wiyaḍ mazal-iten\ndeg isurag-nsen: “ kenwi s warrac tḥemlem kan iman-nwen, imi\nwin ibɣan taqcict yelhan ibɣa-tt kan i yiman-is. Tzemreḍ ad d-iniḍ\nkenwi d inekkiyen; vous etes des egoistes . Anwa i izemren ad dyin\nbɣiɣ iman-iw i teqcict-inna… ṭaṭabaṭaṭa…..”\nUr iban anwa i-s-ed-yerran: “ Mara neḥmel albaɛḍ, nek ɣur-i\nad as-nebɣu kan ḥala ayen ilhan… ṭaṭabaṭaṭa.”\nZziɣ ɣer Faḍma, nniɣ-as:\n- Ɛyiɣ di lehduṛ-agi i d-yettuɣalen am yiṭij yal taṣebḥit…\n- Nek bɣiɣ ad qeṣreɣ yidek, ḥala keč ur ssineɣ ara dagi. Yerna ur\niban d acu i ttwaliɣ deg allen-ik!\n-Tzemreḍ ahat ad iyi-tṛafqeḍ ukessar. Ḥlaǧeɣ iman-iw.\nFehmeɣ belli d aman n tasa. Syin nekker di sin, nebda tikli.\nWiyaḍ mazal-iten zren di tektiwin-nsen yettemčaqlalen: “tamurt\ntetnak irkelli… ṭaṭabaṭaṭa .”.\n- Acu i kem-id-yewin ass-agi ɣer dagi. Tes iḍ cɣel neɣ d aḥeweṣ\n- Sɛiɣ cwiṭ n cɣel, akk daɣen d aḥeweṣ. Di sin …hi hi hi…Ad dttbaneḍ\nte yid am umɣar n tmenyin isseggasen.\n- Acu tibɣiḍ, aqlih tmanyin isseggasen i yelliɣ dagi, ugiɣ ad fɣeɣ si\ntesdawit-agi n ccum. Lemmer mači dayen ifut lḥal ɣef nddama, tili\nWellah ma wwiɣ-t-id d lbak-agi amcum.\n- Ur d-qqar…\n- Aḥellil win ur njeṛeb. Di tudert n win ur d-newwi yara lbak ẓriɣ\nigerri-d dima deg-s cwiṭ n tacallawt.acu kan…\nTekcem s abduz, nek qqimeɣ zdat tewwurt la tt-ettṛaǧuɣ\nsima ara d-teffeɣ. Dɣa ula d nekkini kecmaɣ ɣer webduz n\nwarrac, rriɣ rrefda n ccema ɣer ddaw ucenfur-iw ufella. Ḥulfaɣ-as\nimir-en i lmaṣa mi la tettalxas s imetman-iw. Acu kan qimeɣ-ed ar\ntama n tewwurt ttṛaǧuɣ-tt melmi ad d-teffeɣ. Nniɣ as ger-i d\nyiman-iw akka ixir ad sgenfaɣ tagnitt akken ad kksaɣ nnefḥa n\nccema. Ihi akken i tt-walaɣ teffeɣ-ed, kksaɣ-ed s uɣiwel rrefddanni\nn cemma i ḍeggṛaɣ s abidun iḍuman u ssardeɣ-ed imi-w\nakked d wudem-iw. Amezwaru akken ad d-kksaɣ rriḥa n cemma\nseg-s, wis sin akken ad d -tkakiɣ, ahat aqli-yi di targit, nek i\ntettṛaǧu akka teqcict yifen aggur. Ur walaɣ ara amek tezmer ad\ntessiweḍ taɣect n Si Muḥ neɣ n Zimu ad d-tini acḥal yedebdeb\nMakken i d-fɣeɣ ɣur-es s wudem ansi i d-neggin waman,\ntessufeɣ-ed tamacwaṛt tazedgant seg uqrab-is, syin tebda la yitseffeḍ\ntimeqwa n waman seg udem-iw akked wul-iw ibezgen\nseg acḥal isseggasen usirem yuysen, tenna-yi-d imir-en :\n- Kenwi s warrac, ur tessinem iqiḥ di tmectaḥ-agi n sser !\nTeḍsa imir-en, ḍsiɣ ula d nek yid-es. Inelmaden akked\ntinelmadin gezzmen abrid ger-aneɣ, nek ttmuquleɣ yur-es am\ntarzeft i yi-d-yusan ass-a seg igenni. Ternuḍ-as, nek snaɣ imaniw,\nwerǧin snaɣ amek i ttmeslayen i tullas; qus(4) isseggasen di\ntesdawit n Ḥesnawa ur ssawḍeɣ ara ad ǧǧeɣ taqcict yid-i ugar n\nsnat smanat. Ɣas d taqcict s yiman-is ara yi-d-yeddṛagin,\namecwaṛ kan ad terwel fell-i akken ireggul uyaziḍ ɣef uccen. Nniɣ\nger-i d yiman-iw belli ittif tasusmi cwiṭ, ahat xerṣum ass-a ad ṭṭfeɣ\niman-iw ur d-qqaṛeɣ ara albaεḍ n laεǧubat.\nIkulwaṛen n ''science ecо'' ččuṛen d inelmaden, ugadeɣ\nlemmer i yi-tettaεṛaq ger igulfan-nni n warrac d tullas ileḥḥun ɣer\nyal tama. Mi d-newweḍ ɣer tsemmit n '' L'institut '' anda issereḥ\ncwiya webrid, tneggez-ed fell-i am teqcict tamecṭuḥt; tesεedda-d\nafus-is seddaw teɣruṭ-iw, u tenna-yi-d belli tugad ad iyi-tsareḥ,\nmulac ad as-ttwakreɣ s walbaɛḍ n tullas. Dɣa rriɣ-as belli nek\nmači d taɣawsa akken ad ttwakreɣ. Terra-yi-d s unehneh akked\ncwiṭ n leḥṛaca ɣef allen-is: «wi yeẓṛan ?». Kkseɣ-as-ed afus-is\nseg iɣil-iw, u nniɣ-as s cwiṭ unecraḥ :\n- Ɣur-em ad tǧaεleḍ bɣiɣ-kem !\n- Meḥsab ala ! Ẓriɣ tebɣiḍ-iyi. Nek, arrac yark bɣan-iyi. Irkelli.\nMuqleɣ imir-en s udem-is yettfeǧiǧen am lefnaṛ, faqeɣ belli\nayen i d-teqqar d tidett. Dɣa akken i twala d win inezɣen deg-s,\nterna tenna-yi-d s teḍsa :\n- D aqesseṛ kan i ttqeṣireɣ. Lemmer ad iyi-iẓer....\nTessusem. Nek ur ssusmeɣ ara :\n- Anwa ara kem iẓren ?\nTerra-yi-d am tin ur necli ara seg usteqsi-inu:\n- Fiḥel d ayen ! Beddel ameslay. Ini-yi-d dɣa ma tebɣiḍ-iyi ? neɣ\nḤesleɣ acu ara s-iniɣ i teqcict-agi tameslubt, i sneɣ yiwet n\ntegnitt ur newwiḍ ara azal n ssaεa-yagi. Allen-is nɣant-iyi; ḥulfaɣasent\nam yiṭij unebdu deg uzal, deg yiwen uẓaɣar anda ulac isem\nuseklu. Tuɣmas-is i d-yettaran ifeṭiwjen n tafat si temlel ɣeẓẓant\ncwiṭ n laεqel yeffer wallaɣ-iw. Teɣzi-ines n tɣanimt yewwan seg\naman, tezmeḍ lebɣi-w yeqquren ɣer usigna n targit. Lḥaṣun\nḥulfaɣ i yiman-iw ḥesleɣ am ufrux ubučenis deg umardax\nxeddmen iṣeggaden i lbaz. Lemmer di tella yemma din ad ttsudnaɣ\nseg unyir, u ad tt-ḥelleleɣ ad i-tedεu akken ad yi-tt-yefk\nRriɣ-as imir-en am win iḥaṛcen :\n- D kem i d-yennan arrac yark bɣan-kem. U nek d aqcic !\n- Cekka keč d aqcic? ttxilek ma urd i d-tenniḍ acḥal di laεmeṛ-ik ?\n- 24 isseggasen. I kem acḥal ?\n- 19 isseggasen.\nNniɣ-as cɣel s ustehzi :\n- Ad d-tettbaneḍ meqreḍ cwiya! Ini-yi-d kan ttxilem acu i kem-idyewwin\nass-a ɣer tesdawit ? Neɣ ahat kem d tanelmadt ?\nTerra-yi-d s teḍsa am tin iselben :\n- Ṣṣaḥ, ṣṣaḥ, ass-agi ṛuḥeɣ-d ad ḥewṣeɣ akk akken ad ttuɣ\naxḍib-iw. Ggulleɣ ass-agi ad afeɣ axḍib-nniḍen. Ass-agi nwiɣ ad\nd-afeɣ aqcic ara ḥemleɣ, ara yi-ḥemlen. Ass-agi ad tt-fruɣ di\nddunit-iw. Daɣen ilaq ad teẓreḍ belli xesṛeɣ lbak asseggas-agi\niεeddan. Aqli ad as-ttεawadaɣ.\nTeṭṭerḍeq d taḍsa, syin tezwar ɣer zdat. Nek ttmuqulaɣ-tt am\ntmexlult i wumi yedebdeb wallaɣ. Akken i tt-walaɣ tettɣawal,\nɣawleɣ ula d nekkini akken ad tt-qeḍεeɣ. Nettat segmi i trennu\naɣiwel am tin yebɣan ad tazzel. Tban-iyi-d tebɣa ad turar cwiṭ\nyess-i. Dɣa akken tewweḍ ɣer yiwen uqejmuṛ n weẓru, tuli ɣef yiri\nn uzagur-is, tsers idaṛen-is ɣef anda ttɣimin medden. Akken\nwwḍaɣ ɣur-es, beddaɣ zdat-es am tɣanimt ur nesεi iẓuṛan, ur ẓriɣ\nacu-t waḍu i yi-ttawin ɣer timheṛṛeft-agi yifen Lunǧa taryel n\ntmucuha di cbaḥa. Allen-is zzuɣurent-iyi ɣur-es am tecriḥt\nyezzuɣuren amcic yelluẓen. Bɣiɣ ad s-fkaɣ abeqqa imṣerṣeṛ ɣer\nteddmujt-is tazeggaɣt am teṭumaṭict. Acu kan ugadeɣ ad d-tezzi\nfell-i, ad iyi-tesbehdel zdat wanect-en n tullas akked warrac\nyettεeddin si tama ɣer tayeḍ am iweḍfen ifenyanen.\nTenna-yi-d imir-en, cɣel d aqessaṛ :\n- Ayɣer mači d keč ara yilin ass-a d axḍib-iw ? Neɣ ahat tesεiḍ\ntaxḍibt ula d kečini ?\n- Ur sεiɣ ara taxḍibt! Acu kan kem, ur kem-ssineɣ ara. Anwa ara\nyi-d-yinin kem mači si ttbiṭaṛ n wadƐisi i d-trewleḍ! Ahat kem d\nalbaεḍ n teryula i d-irewlen si tmucuha-nni istewḥacayen, tidak i\nd-ḥekkunt temɣarin ɣef yiri lkanun i warrac imecṭaḥ yettargigin si\nTeḍsa imir-en. Syin teẓẓel-ed ifassen-is, tṣeggem-iyi-d lkul n\ntebluzt-iw. Makken i d-telha yidi wallaɣ tuɣmas-is timellalin am\nudfel akked taḍact-is tamecṭuḥt yerɣan. Dɣa, ṭṭfeɣ-ed afus-is,\nmuqlaɣ s usenqed taḍact-nni-ines yerɣan. Nettat teǧǧa-yi\nttmuquleɣ deg ifassen-is am akken ara teǧǧ amejjay ad ttyessenqed\nneɣ ad tt-inadi. Ul-iw iḥebbek am tmacint ucaṛbun\niḥaren ad taweḍ sani tleḥḥu. Imir-en kan tenna-yi-d s yiwet n\ntaɣect tarqaqt igan am usbecbec n temɣarin :\n- Amek dɣa, d tidett, tugiḍ-iyi ? Ur tebɣiḍ ara ad iyi-d-txeḍbeḍ seg\nimawlan-iw ? Tugiḍ-iyi akka kan neɣ d cbaḥa ur cbiḥeɣ ara ɣer\nɣur-ek ? Neɣ lεeqliya-w ur k-neεǧib ara?\nMazal afus-is ger sin ifassen-iw. Rriɣ iman-iw am akken ur\nas-sliɣ ara, kemleɣ anadi deg tiduḍacin-is leggaɣen am leḥrir.\nDɣa nniɣ-as :\n-Acu i kem-yessarɣen akka di tdaḍect-im-agi tamecṭuḥt ?\nDima s teḍsa, tenna-yi-d :\n- Ad tṛeggleḍ seg usteqsi-inu. Ma yella ur d iyi-tebɣiḍ ara, ini-iy-id\nkan, ur tteḍḥi yara... Aḥbes, muqel-iyi-d s allen, syin ini-yi-d\nqbala: '' ur kem-bɣiɣ ara d taxḍibt-iw ''\nZreɣ allen-iw deg allen-is tiqehwiyin am lfeṭṭa tazedgant, dɣa\nttuɣ iman-iw di tsaεatt-nni i wumi faqeɣ, imir-en kan, mači d tin\nara d-yettuɣalen aṭas di ddunit-iw.\nTidett kan, ur zmireɣ ad sebṛeɣ di tmuɣli n wallen-nni i dyeṭṭeggiṛen\nlemwwas n tafat i yi-gezzmen mumu n wallen-iw\nyettwasfesden s tmuɣli n teḥdayin di tesdawit. Lemmer ttafeɣ\nimir-en ad rewleɣ ar tεelliṭ-nni n yemma i d i-yefren ṭam(9) n\nwagguren si lebɣi-yagi n lmut yugin ad d-yass.\nLeqḍaɣ-ed yark ifadden-iw si tesraft anida teffer targit-iw,\n- ur ẓriɣ ara acu i kem-id-iceggεen ar ɣur-i ass-a, waqila tebɣiḍ ad\niyi-tessufriḍ ugar n wayen akka ssufriyaɣ. Ugadeɣ d urar i\ntetturareḍ yess-i; ugadeɣ am-ed-iniɣ, syin ad nedmeɣ ansi ur ttid-\nttaraɣ. Teẓriḍ tayri n tullas am ssem ur nesεi ddwa n ḥellu... a\nFaḍma, neɣ akka i d isem-im, ini-yi-d ma yella dɣa s bu nessaḥ i\nDin tenna-yi-d s wecmumeḥ :\n- Ur ẓriɣ ara ! Muqel keč acu i tebɣiḍ !\nKkseɣ-ed allen-iw seg allen-is, xedmeɣ cwiṭ n lkuṛaj i yimaniw,\nnniɣ ger-i d yiman-iw : '' ad d-tawi neɣ ad tawi ''. Dɣa kkreɣ\nruḥaɣ. Ǧǧiɣ-tt-in akkenni teḥdaqer di teḍṣa-ines i tesseblaε am\nimetman rẓagen. Si tama nniḍen ur umineɣ ara s wayen akka\niḍeṛṛun yidi, imi deg yiwet n teswiεt teḍṛa yidi am targit\nyettazzalen mebla aḥbas : « taqcict icebḥen am aggur tekkes-iyid\nseg udiguti yugaren lmut, u tenna-yi-d akka kan ma yella bɣiɣ\nad uɣaleɣ d axḍib-is».\nUr zziɣ ara ɣur-es ar deffir. Ḍefṛeɣ-ed adrid n ddaw '' Genie\ncivil '' akken ad d-uɣaleɣ sanda akken qimen imeddukal-iw, ɣer\ntemṛaḥt-nni nnig n '' Departement n tmaziɣt ''. Mazal lḥiɣ sin\nimeccaqen mi ḥulfaɣ i tkaskiṭ-iw tettwakkes-yi-d, zziɣ ɣer deffir\nwalaɣ-tt tettaḍṣa am llufan. Syin telli-d ṣṣak-is, terra takaskiṭ-iw\nɣur-es. Akken walaɣ akken, bdiɣ la seεdalaɣ s ifassen-iw deg\nucebbub-iw yeṭṭṣen. Dɣa imir-en kan tessufeɣ-ed si ṣṣak-is yiwet\nn temceṭ s wacu tebda la yi-tmeččeḍ zdat inelmaden i dyettεeddin\ndin s teḍṣa. Imir-en kan i zṛiɣ belli dayen ḥemlaɣ-tt.\nBɣiɣ ad ruɣ, bɣiɣ ad sxenčwaɣ acebbub-iw. Bɣiɣ ad d-sfiɣ\nallen-iw, ad ten-fkaɣ i wemcic d leftuṛ. Bɣiɣ ad zluɣ iman-iw s\nlmus yeḥfan arma uɣaleɣ ctaqeɣ lmut. Bɣiɣ ad d-sneṣlaɣ iccaren9\niw s ukelab neɣ s iɣemdan alamma kfan idamen seg-i. Bɣiɣ ad\nɣeẓẓaɣ aksum-iw alamma ur ttafeɣ ara anda sarsaɣ snat tuɣmas.\nBɣiɣ ad rewleɣ seg ul-agi-inu amcum i yi-ittkelixen yal tikelt, win i\nyi-ttawin ɣer tesrafin anda zedɣen leḥzen d nddama. Bɣiɣ ur ttbeqquɣ\nara teqcict-agi tameslubt yetturaren s wul-iw akken\nyetturar wemcic amecṭuḥ s tkerayt n taduṭ, mi yeεya deg-s ad ttyeǧǧ.\nƔef ayagi yark nniɣ-as: « waqila Ḥemleɣ-kem ».\nYeffeɣ-ed seg imi-iw awal-nni ur bɣiɣ ara, win akken ggulleɣ\nur t-id-ssufuɣeɣ ara alamma ḥerṣen-iyi leḥyuḍ n zwaǧ yewwas\nnek d tmeṭṭut i d i-yuran. Imir-en kkseɣ-as-ed ifassen-is seg\nuqarruy-iw, dɣa temmeɣ-ed ɣef ifassen-iw, tezzuɣeṛ-iyi ɣer yiwet\nakken n lxezna n ssima anda i yi-tessɣim. Teqqim-ed ula d nettat\nar tama-w, tenna-yi-d :\n- Ɣur-ek ad tǧaεleḍ nek d yiwet n tmeslubt, acu kan ass-agi\nṛuḥaɣ-ed ad kkseɣ cwiṭ n lxiq ɣef yiman-iw. Bɣiɣ kan ad ḍṣaɣ\ncwiṭ, u ma yella ssarfaɣ-ek cwiṭ ɣas suref-iyi. Dɣa amek tebɣiḍ ad\nḥemleɣ albaεḍ, netta ur tewwiḍ ara ssaεa degmi i tesneɣ. Ẓriɣ-k d\naqcic n lεali, acu kan nniɣ-as ahat d win iḥemlen anecreḥ...Yakk\nur terfiḍ ara ?\nMuqlaɣ ɣer txenfuct-is yeẓdan am tḥebbuyin n wukbal\nmakken kan ara d-yemɣi, ḥulfaɣ i wallaɣ-iw mi la yeddelwiḥ am\nteflukt deg illel iḥecṛen. Ddmeɣ-ed ticebbubin i s-ed-yeɣlin ɣef\nallen, refdaɣ-as-tent. Syin nniɣ-as :\n- Acḥal ayagi ur walaɣ ara taqcict icebḥen anect i tcebḥeb! Ini-yid\nttxilem ɣer wumi i d-tefɣeḍ? ar baba-m neɣ ar yemma-m ?\nMakken i tt-steqsaɣ, lliɣ sεeddayaɣ-ed iduḍan-iw ɣef udem-is\nzeggaɣen, leggaɣen am teblalact. Terra-yi-d asteqsi-inu:\n- Mači ar baba, wala ar yemma. Nek ttčabiɣ aṭas ɣer setti.\n- Amek? ɣer wamek? ɣer wimi?\n- Setti, yaya, jidda, ḥebbus ! Akken i d ak-yehwa semmi-yas.\n- Ah! ihi iban tecbeḥ setti-m! ahat, lemmer a n-ṛuḥeɣ ad kem-idxeḍbaɣ\nɣur-es, ad iyi-d-teqbel ?\nMazal-iyi tturareɣ s tcebbubin-is amzun d albaεḍ imeddukaliw\nsnaɣ si zik, nettat tunef-iyi ur d-telha yara deg ifassen-iw. Ur\ntecliε ara yark seg usami i tt-ttamiɣ. Tettban-ed am tin i d iyesnen\nsi zik n zik. Nek si tama-w, ḥulfaɣ-as am tin akken sneɣ\nseg asmi i d-ḍallaɣ ɣer ddunit. Ass-agi, am win i tt-yufan umbe d\nmi s-teεṛeq tẓa(7) n leqṛun. Ass-a ugadeɣ daɣen ad iyi-tṛuḥ tikelt\nnniḍen akken i yi-ṛuḥent yark tɣawsiwin bɣiɣ seg ul-iw. Nniɣ-as :\n- Ini-yi-d tidett, ttxilem. Acu i kem-id-yewwin ass-agi ɣer tesdawit,\ntṛuḥeḍ-ed ad d-tesfiḍ ul-iw neɣ yella wayen nniḍen i kem-edyewwin\nTesnejla deg yiwen umecwaṛ taḍsa-nni s wacu i d-teccebbeḥ\nudem-is si sgelli. Am usekṛani i d-yetkakin, tṣeggem-ed lqedd-is,\nterna terra acekkuḥ-is ɣer deffir. Dɣa tenna-yi-d s yiwet n taɣect\n- Aggur-nni iεeddan i d i-yeǧǧa-yi uxḍib-iw deg umur n yiwet n\nteqcict i d-yemlal ɣer xwali-s. Ur ẓriɣ ara! Waqila si fṛansa i dtusa;\nad d-qqaṛen tecbeḥ; u tezzi-yas yark allaɣ-is felli. Zaεfen\nfell-as imawlen-is, netta yerra-yasen akken ad yerr ɣef yiman-is\nbelli nek mači d tameṭṭut i s-ilaqen, u nek d yiwet itnefcicen, ur\nnessin ara acḥal teswa ddunit. Yenna felli belli nek mazal-iyi d\ntaqrurt ur newwiḍ ara mraw(10) isseggasen di laεmeṛ-is. Ɣef aya i\nẓriɣ Ṛebbi ur iyi-ittaǧǧa yara. Imi mazal iwweḍ waggur segmi i\nmfaraqaɣ yides, iceggeε-ik-id Ṛebbi ar ɣur-i, am tarzeft....\nGezmaɣ-as awal imir-en, dɣa nniɣ-as :\n- Iban d adarɣel weqcic-agi, netta ur nwala yara zzin i s-iṛuḥen.\nAhat d yemma-s i s-yedεan yewwas wayen n diri.\nXedmaɣ lkuṛaj i yiman-iw, rriɣ iman-iw am akken ayen akka i\nd-teḥka d awal n menwala, ur neswi acemma. Kemleɣ nniɣ-as :\n- Aha kan, eǧǧi-kem seg-s. Aqla kem ass-a tufiḍ deg-i mmi-s n\nselṭan n tmucuha, ageldun n targit, ageldun mesraren akken\nqqaren iṛumyen. Ma tebɣiḍ seg ass-a d tasawant eḥseb-iyi d\nTelqef-iyi imir-en awal s taḍsa-nni-ines i s-ed-yuɣalen din din\n- Amek ara tiliḍ d axḍib-iw ma yella mači seg imawlan-iw ara yi-dxḍbeḍ?\nTǧaεleḍ imi d nek i k-id-iluεen d tamezwarut belli nek d\ntaqcict ibardan. Yernu keč si zik i k-snaɣ, ɣur-ek ad tǧaεleḍ keč d\nUr fhimeɣ ara yark acu-t akka i d-tesxartim. Acu kan segmi\ntheddeṛ, u segmi i ttmuqulaɣ deg udem-is, tabandutt-nni i s-giɣ\ndeg ul-iw segmi tettnerni, tettuɣal am uzaɣar ur nesεi tilisa. Sseris\nakked cbaḥa-s gant deg ul-iw am asif mara d-yeḥmel, yewwi11\nyark ayen i d-yufa, deg ubrid-is, n cfayat akked tiktiwin. D tin i\ntikelt tamenzut i deg-i walaɣ ul-iw makken i la itezzer di tiselbi ur\nnesεi iẓuran. Bɣiɣ ad t-id-ṭfeɣ ɣer yiri n tegzirt n talwit, iḥnuceḍ-iyi\nsi ger ifassen, wwin-t-ett tinga(lemwaǧ) n tayri i d-ihedfen fell-as\nSteqsaɣ-tt, s cwiṭ n taḍsa di taɣect-iw:\n- Amek iyi-t-sneḍ ?\n- Umbe d ad k-ed-iniɣ. Mači d ayen isεan azal tura. Nek bɣiɣ ad\nẓreɣ amek ara yi-d-xeḍbeḍ seg imawlan-iw. U lemmer ad agin\nimawlan-ik amek ara txeḍmeḍ; ad iyi-teǧǧeḍ neɣ ad tbeddeḍ yidi\nmgal imawlan-ik? Ini-yi-d ttxilek?\n- Lemmer tamsalt-agi n zweǧ d tin imawlan, tili aqli acḥal-ayagi i\nd-wwiɣ tameṭṭut. Wellah, ar nitni ma tḥeṣlasen yark temṣalt agi n\nzwaǧ-iw. Lemmer ad as-iniɣ azekka i yemma, a nṛuḥ ad dnexḍeb,\nugadeɣ ad iyi-tezwir s axxam-nwen; nettat tḥar ad dtezweǧ\ni yiwen seg warraw-iw. Aɣbel-is d tameɣra ara texdem.\nAhat meqbel ad as-ed-addreɣ anwa i kem-ilan, imir-en ara tebdu\nleḥsab anwa ara d-taεreḍ, anwa ara teǧǧ akken ad d-terr ttsaṛ\nseg-s, imi ur tt-ye riḍ ara yewwas, asmi yes a tameɣra. Ma d\nbaba ur yeẓri ma zzant, la rɣant. Netta ad yeddu kan, ma iḥuza-d\ntagaṭutt d win i d lfaṛḥ-is. Mulac ad yessusem neɣ ad yehder ma\nyella baba-m yeḥmel cwiṭeḥ n tasartit.\nWerǧin walaɣ anect imeddukal deg yiwen wass am ass-nni.\nAd as-tiniḍ inelmaden yark sneɣ di Ḥesnawa sεan cɣel ass-nni di\n'' Genie civil ''. Win d-iεeddan ad iyi-d-iwehhi s ufus-is, u kra gerasen\nḥebsen-d akken ad iyi-d-fken labas. Nek ẓriɣ d taqcict-nni\nyellan ɣer tama-w, i bɣan ad walin s lqerb. Ḥulfaɣ imir-en belli Tizi\nwezzu yark d tatiṭuct uɣerda anda ur yezmir ula d yiwen ad\nyeẓẓel iḍarren-is. Ssarmeɣ u lemmer di Legliz neɣ di Marikan i\nsneɣ taqcict-agi iselben am nek. Ulac albaεḍ seg ičefčufen-agi\nsneɣ ara d-yasen ad iyi-isexṣeṛ tiɣimit-agi ḥlawen, nek d Faḍma.\nẒriɣ yewεeṛ wemdan ad yaf taqcict-nni ara irennun cbaḥa akked\nleḥmala-s segmi ara irennu tamuɣli ar ɣur-es. Mmektaɣ-ed\ntigeswaḥin-nni i deg-i εyiɣ deg umuqel-nsent umbe d smana\nsegmi i tent-snaɣ.\nTekker-ed si sufella lxezna anda neqqim. Kkreɣ-ed ula d nek\nyides. Nedda-d akken amzun d sin imeddukal yettswasnen si zik,\nters-ed ger-aneɣ yiwet akken n tsusmi ḥlawen igezzem\nucmumeḥ n yiwen i wayeḍ. Ur bɣiɣ ara ad iyi-d-yali wawal, seg\nasmi i d-kecmaɣ ɣer tesdawit-agi n ccum i ssaramaɣ ad sεuɣ\ntaxḍibt, am nek am medden maṛṛa, d wimi ara lḥuɣ ger\nibatimuyen n Ḥesnawa. Yal tikelt d acu i d aɣbel : tikelt d nek i diri\ni teqcict, tayeḍ d nettat ur necbiḥ ara, tayeḍnin diri-yaɣ di sin.\nLḥaṣun qrib i yi-d-mɣin wacciwen n tewser di Ḥesnawa meqbel\nad sεuɣ taxḍibt ara yeqqimen yidi azgen n ssεa.\nSi tama nniḍen imeddukal ur xuṣṣeɣ ara; arrac, tullas. Anda\nma ddiɣ ad d-afeɣ tarbaεt ara yeṭhellan deg-i. Acu kan ḥemlen-iyi\nyark am gmat-nsen. Ladɣa tullas i yi-tt-muqulen am uṛfiq-nni i\nwumi ẓid yiles, yelha wul, beqqunt yark ad qiment, akk ad ddunt\nyides. Nek, zdaxel-iw rɣiɣ mur ufiɣ ara tin akken ara yi-ssibninen\ntudert-agi-inu rẓagen. Bɣiɣ s wayen yark yellan n lebɣi deg ul-iw\nad idireɣ tadyant am tin akken ttwaliɣ deg isura n ssinima.\nTtarguɣ ad iyi-d-tedṛu tmacahutt n tayri am tidak icennu Ait\nMenguellet. Ad tt-id-mlileɣ, ad iyi-d-temlil, ad nennaɣ cwiṭ akken\nad nemyeḥmal ugar, syin imawlan-iw ad ruḥen s imawlan-is. Ad\niyi-tt-id-xeḍben. Dɣa akkenni kan am tikli n wasif di luḍa, tudertnneɣ\nḥlawen ad teṭṭef abrid-is metwal ɣer tewser yesεan sser s\nwarrac yettagaden Ṛebbi, iḥemlen imeɣban, yeɣran, iḥeṛcen.\nNuɣal-ed ɣer terbaεt-nni neǧǧa. Tuɣal Faḍma teqqim ger\ntullas am akken acemma ur yelli ger-anaɣ; ula d yiwet n tikelt ur\nd-tmuqel ar ɣur-i. Nniɣ-as ahaqel d ayen ur tt-εǧibeɣ ara, dɣa\nikcem-iyi imir-en yiwen n leḥzen isbarbren ɣef udem-iw am ṭlam\nDɣa bdiɣ a ttaεraḍaɣ amek ara d-akreɣ yiwet n tmuɣli seg-s,\nur zmireɣ ara. Tuɣal tudert-iw deg yiwen umecwaṛ d alejlej n yir\ntargit n waɣzen yeččan arraw-is di tmucuha. Bɣiɣ ad ruɣ, ur ufiɣ\nara tiqit imeṭṭawen deg allen-iw yettinẓẓifen.\nImeddukal-iw mazal-iten ttqeṣiren. Rnan di ḥamu n tuɣacnsen.\nYenna-yasen yiwen : « ṛuḥeɣ ar baba, nniɣ-as bɣiɣ\ntaǧarett-nneɣ». Iddem-ed afus n tfelluct dɣa yerẓa-t-id ɣef\nuzagur-iw. Steqsaɣ-t, seg imi n tewwurt sani i d-rewleɣ, acuɣer i\nd-iyi-d-iwet. Yenna-yi-d s taḍsa belli mazal sneɣ aḥrured, negzeɣ\nɣer zwaǧ. Dɣa irgem-iyi-d s wayen yark yessen n imeslayen n\ndiri… ṭaṭabaṭaṭa ... ḥemleɣ baba imi netta yeẓra….ṭaṭabaṭaṛa...\nTenṭeq-ed yiwet n teqcict : « kenwi s warrac tḥemlem kan ad\ntkelxem i tullas, umbeεd mi turarem yes-sent akk mi tentessamsem\nzdat medden, ad ten-teǧǧem neɣ ad tent-ḍeqrem am\nucifun yumsen. Syin ...ṭaṭabaṭaṭa... ur tebɣam ara....\nṭaṭabaṭaṭa....». Ifuṛ wallaɣ-iw si lehduṛ-agi i sliɣ ma drus sin mraw\niberdan. U lemmer mači d Faḍma i yellan din, tili aqlih uɣaleɣ ɣer\ntexxamt ad ruɣ ɣef zheṛ-iw yetturaren yess-i am tcirett.\nSeddaw tiṭ ttmuquleɣ ɣer tama n Faḍma akken ad iyi-dtmuqel.\nTban-ed am tin ur necliε ara yark seg-i. Ad as-tiniḍ ur\nnehdiṛ ara ayen yark nehdeṛ ger-aneɣ, am akken ulac ula d\nyiwen n wawal ger-aneɣ. Ḥulfaɣ-as i wanect-en am tiyta n tenhizt\nẓẓayen zdaxel n yedmaren-iw yebɣan ad d-ṭareḍqen seg uḥbak\nakked uṭenṭen i d-yeǧǧa usirem iṛuḥen n Faḍma yeqqimen tura\nzdat-i, ur tebεid ara ula s snat n lmitrat. Isem-is ḥlawen yuɣal-iyi d\nimeslayen n lmuziga yezzenzunen zdaxel iẓuran n wallaɣ-iw.\nBɣiɣ ad as-cmumḥeɣ acu kan ggumant wallen-iw ad d-ɣlint d\nwallen-is. Ur ẓriɣ ara ma yella d nettat i tent-yesserwalen fell-i,\nneɣ d nek i yuɣalen d adarɣal.\nZziɣ ɣer Samir akked Nanuṛ, sutreɣ-asen ma yella win\nyesεan ger-asen alfin fṛank ad iyi-ten-yefk ad d-sweɣ lqahwa ɣer\nDda Mbarek. Ḍsan-iyi-d s anzaren ɣef ayen i sen-ssutreɣ, imi ula\nd nitni ur sεin ula d duṛu di lǧib-nsen. Syin zziɣ ɣer Ṛabiε d\nMurad, wehhaɣ-asen s iḍuḍan-iw akken ulac anta ara yi-d-iwalin\nsi tullas-nni. Ma d Ḥakim meqbel ad tewwiɣ yenna-yi-d belli ur\nyesεi yara ass-agi ula d tiqremt n duṛu. Dɣa yerna leḥzen n\nlqahwa ur d-tesseɣ ara ass-a ɣer leḥzen-nni i d-teǧǧa tin yuraren\nyess-i deg ul-iw. Taggara zziɣ ɣer Mamuḥ ma yella ad iyi-d-yefk s\nwacu ara d-sweɣ, netta ẓriɣ mači d win ara ineḥsen fell-i.\nIcmumeḥ-iyi-d s leḥya amzun d win yessuturen asuref imi ur tentisεa\nyara. Dɣa imir-en tesla-d Linda, tameddakelt n Ḥakim,\ntessawel-iyi-d : « a Yuyu, iban d lqahwa i tebɣiḍ ad d-tesweḍ,\ncukkaɣ ur tufiḍ ara anwa ara k-tt-id-ixelṣen ass-a ?». Ḍsan yark,\nakken nuɣ tannumi neddes ɣef temsalt-agi n lqahwa; nek imir-en\nnneḥcameɣ, imi tella din teqcict-nni i iyi-yewwin ul-iw.\nTekker-ed imir-en Faḍma si tama n tullas anda tella teqqim,\ntenna-yi-d, ula d nettat s taḍṣa : « ma tqebleḍ d nek ara k-ttixelṣen\nass-a». Nek s lfaṛḥ nniɣ-as “ih”. Imir-en issekcem-ed\nimir-en Samir iman-is, yenna-d ula netta yebɣa ad yeddu ma\nyella ulac aɣilif. Xeẓṛet imir-en am yizem yelluẓen. Ifhem iman-is\nmebla ma yuli-yi-d wawal, imi acḥal d abrid i nemsefham geraneɣ\ndi texxamt ma yella yiwen yebɣa ad yenṭeḍ netta d walbaεḍ\nn tullas, ur ilaq ara wiyaḍ ad as-cenfen tagnitt neɣ ad t-ceṭnen di\nlecɣal-is. Yuɣal, imir-en kan, yeqqim ɣef tlajuṛt-is, yettaḍṣa fell-i.\nDi lawan-nni wiyaḍ zren deg umeslay-nsen..« nek ḥemlaɣ-tt\narmi i s-uɣaleɣ d tili n weqjun-is ...ṭaṭabaṭaṭa...» wayeḍ.....« tullas\nam tɣeṭṭen... ṭaṭabaṭaṭa... » «... arrac am ilfan hemlen di teqwiṛin\nNeṭṭef abrid n '' l'institut d'informatique '', yessufuɣen ɣer ''\nscience eco''. Teḍsa aṭas fell-i . Nek feṛḥeɣ, bɣiɣ ad suɣaɣ i widak\nyark yellan ad d-leḥḥun mezlagu, aqli d nek d tin ḥemleɣ.\nIceggeε-iyi-tt-id Ṛebbi ass-agi d tarzef, ur iban acu i xedmaɣ\nyewwas n wayen ilhan, nek i d-yekren ddunit-iw maṛṛa d tiɣimit\nɣer ṭṭabla s ustilu deg ufus.\nAmecwaṛ kan tesεedda-d afus-is seddaw yiɣil-iw, ḥulfaɣ-as\nimir-en i teɣṛuṭ-is taleqqaqt mi d-tsuma takaεburt ufus-iw. Yernu\nterna tsenned-ed taqaruct-is ɣef tayett-iw. Nebɣa ad naweḍ ɣer\nlqahwa n Dda Mbarek, u d tin i tikelt tamezwarut i deg-i ur ḥareɣ\nara ad awḍeɣ ɣer din. Tmuqel-ed ɣur-i s leḥnana, dɣa tenna-yi-d :\n-Tɣileḍ ad k-anfaɣ ad trewleḍ seg-i, umbe d mi k-ufiɣ. Dayen tura\nkeč inu, tebɣiḍ neɣ tugiḍ ! Hahahaha... keč inu d ayen!\nTeḍsa, ḍsiɣ yides. Tkemmel awal-is :\n- Tezriḍ acḥal ayagi i k-ḥemleɣ ?\nTmuqel-ed ɣur-i makken i lliɣ allen-iw; caṛqeɣ-tent am win ur\nnefhim ara, neɣ ur neẓri yara.\n- Aqli ma drus sin neɣ qrad isseggasen segmi i k-ḥemmleɣ, u\nlemmer mači d lexḍubegga i ttuxḍbeɣ si temẓi-w tili acḥal ayagi\nsegmi i d-ṛuḥeɣ neɣ i d-ceggεeɣ ɣur-ek.\nWehmaɣ imir-en deg-s. Nniɣ-as ur umineɣ ara belli taqcict\nicebḥen am tagi, tečča ziɣemma lekwaɣeḍ-is. Dɣa steqsaɣ-tt :\n- Amek i yi-tḥemleḍ ma yella kem ur d iyi-tessineḍ ara ?\nTerra-yi-d s wecmumeḥ issefsayen aẓru :\n- Teẓriḍ Nunu, tameddakelt n Rabiε, d nettat i taǧaṛett-nneɣ di\ntaddart, d nettat iyi-n-yettawin tteṣwirat-nwen, u tḥekku-yi-d fellawen\nyiwen yiwen. U keč, tikelt tamezwarut i k-walaɣ di tteswṛa,\nass-nni kan i k-ḥemmleɣ.\nNniɣ-as imir-en, ula d nek s wezmumeg :\n- Waqila tselbeḍ a Faḍma!\nMebla ma yella uṛǧiɣ-tt, terra afus-is ɣer deffir, tefka-yi-d\ntabeqqact i d-iyi-izemmen imi-w azal n mraw n dqayeq.\nUr ẓriɣ acu i zemreɣ ad d-arnuɣ umbe d tabeqqact-nni, ɣas\nma ur iyi-teqriḥ ara deg uksum-iw, teqreḥ-iyi deg ul-iw, imi ayen i\ns-nniɣ d aqessaṛ kan. Ur ǧaεleɣ ara d yiwet ireffun amecwaṛ kan.\nDɣa nkemmel akken tikli di tsusmi, s laεqel amzun d sin ur\nnemyussan ara. U tikwal ttaǧǧaɣ-tt s kra imejjaqen ɣer zdat.\nCwiya kan armi ḥulfaɣ i ufus-is iεedda-d daɣen seddaw teɣruṭ-iw.\nTedṣa-yi-d, dɣa yuɣal zεaf-nni yefsi am umurṣu n wegris di tniri,\nulac ula d lǧeṛṛa-s. Tenna-yi-d imir-en :\n- Ewtaɣ-k-id imi i k-ḥemmleɣ, ur bɣiɣ ara win bɣiɣ ad aɣeɣ, ad iyid-\nyini belli nek selbaɣ ass amezwaru i deg-i nemlal nek yides.\nNek bɣiɣ ass-agi ad d-yeqqim d ass ẓiden ḥlawen ara d-neḥku i\nwerraw-nneɣ asmi ara nuɣal d imɣaren. Neɣ, yakk ur telliḍ mgal a\nnesεu arrac ? Yakk, keč mači d aneḥḥas ɣef yiman-is ? Yakk\ntebɣiḍ ? Nek, bɣiɣ ad d-nesεu arrac zik zik, imi ur ilaq ara aɣ-edafen\nd imɣaren. Yakk akka ?\n- Nek bɣiɣ ad nesεu sin. Amezwaru d aqcic as-nsemmi Yacine,\nma d wissin d taqcict as-nsemmi Ṛadya am weltma tamecṭuḥt\nTegzem-iyi-d awal :\n- Ad fell-as yaεfu Ṛebbi weltma-k-agi, acu kan yelli ur asttsemmiɣ\nara s yisem agi ucmit n Ṛadya. D tidett yelha yisem-agi\nn Yacine; ula d nek si zik d Yacine i yebɣiɣ. Acu kan isem-agi n\nṚadya, ur tebɣiɣ ara; ad as-nsemmi Lilya.\n- Si tura i tebdiḍ iɣilifen-im. Nek, nniɣ-am-ed Ṛadya u d Ṛadya,\ntebɣiḍ neɣ tugiḍ.\nNeṭerḍeq di sin d taḍṣa. Dɣa tsers-ed taqeṛṛuct-is ɣef tayettiw\nmakken neffeɣ si tsemmit n wuzal n Ḥesnawa yettawin ɣer\nlqahwa n Dda Mbarek anda neṭṭef yiwet n teɣmeṛt ɣer zdaxel.\nNeqqim din am sin yefrax, nettaḍṣa. Lamaṛa d Ɛacuṛ, ixeddamen\ni iserbayen leqhawi, ččan-iyi-d s tmuɣli akked uɣemmez ;\nttwehhin-iyi-d s idebbuzen-nsen belli telha teqcict i d-wwiɣ yidi\nass-a. Nek, akken ad ten-ssusmeɣ, ur d-qqaren ara albaεḍ n\nthedduṛin ara yesxeṣren tagnitt, ṛuḥeɣ ɣur-sen, u ɣas ma yella\nmači d win iḥemlen lekdeb, nniɣ-asen belli taqcict-nni d weltma\ntamectuḥt i d-wwiɣ ɣer tesdawit. Dɣa beddlen wudmawen-nsen,\nuɣalen ɣer leqdeṛ-nsen n zik.\nNeswa s laεqel lqahwa-nneɣ; d lqahwa s uyefki akked\ntgaṭutt. Faḍma akken ad iyi-tessekfeṛ cwiṭ, tsers-ed, seddaw\nṭṭabla, tisebbaḍin-is yumsen d akal ɣef isebbaḍen-iw i d-serǧeɣ\ntaṣebḥit-nni. D ameddakul-iw, Bakir amecṭuḥ, i yi-d-yefkan cwiṭ n\nssiraǧ di lkaɣeḍ. Dɣa ula d nek ṭfeɣ-tt-id seg ucekkuḥ-is, kkseɣas-\ned imessaken i s-t-yeṭṭfen ɣer deffir. Yuɣal yeɣli-yas-ed ɣef\ntuyat-is. Dɣa tban-iyi-d tecbeḥ am tziri n yiḍ n tefsut yebbuḥran.\nNniɣ-as acuɣer ur asen-tserriḥ ara i yimzuren-is. Terra-yi-d s\nwecmumeḥ n wallen belli nek bɣiɣ ur tt-ttǧǧan ara warrac tṛankil\ndeg ubrid. Tenna-yi-d belli tikwal ḥala tiyta kan i d-ttmazal ad ttwten.\nRriɣ-as belli ad teskiddib imi tidett ur tesεiḍ acu izaden degs.\nTerra-yi-d belli nettat am tullas maṛṛa, teḥmel cwiṭ n zzux akk\nteḥmel ad d-tban tecbeḥ ɣer medden.\nYerra-yas imessaken-is. Terra-ten deg ucebbub-is. Syin\nṛuḥen ad d-fɣen-d lqahwa umbe d mi s-ed-tefka idrimen, s wacu\nixelleṣ, seddaw ṭṭabla. D tin i tikelt tamezwarut ara d-yeṭṭef adrim\nsɣur taqcict d wumi akken kan yebda ileḥḥu. U di tsusmi\ntamenzut i d-yersen ger-asen umbe d tufɣa sɣur Dda Mbaṛek,\nyaεreḍ ad imeyyez ɣef acu akka i s-iḍeṛṛun; yeqqim yettweḥid di\nṚebbi i s-ed-yellin tiwwura usirem deg yiwet n tṣebḥit. Yebɣa ad\nyebbi neɣ ad yekrec iman-is akken ad imuqel ma yella ad d-yaki\nsi targit-agi i deg-i yella. Dɣa imir-en kan tkakiɣ-ed seg useweq\niseweq wallaɣ-iw yuɣalen iheddeṛ ɣef yiman-is. Xziɣ cciṭan u\nǧǧiɣ-en taqcict ad iyi-teḍfeṛ si zdeffir.\nFaḍma, akken i yi-d-twala nezɣeɣ, tuzzel-ed ɣur-i. Teṭṭef-iyi\nseg ufus am tin yebɣan ad iyi-tsebbeṛ. Tenna-yi-d :\n- Ur ttagad ara, ad as-nsemmi Ṛadya ma tebɣiḍ. Dayen qeblaɣ!\nNniɣ-as cɣel s ustehzi akked cwiṭ n nzul :\n- Waw! waqila tettuɣaleḍ ad tlehhuḍ! acu-t lmelk-agi i d-yersen\nfell-am akken ad as-en-ini ad d-yers fell-aɣ. Lemmer mači d\nleḥya n lɣaci i d-yettεeddin akka, tili tura ad d-sudnaɣ tidikelt\nTenna-yi-d am tin yebɣan ad iyi-tejqari :\n- D amezga-k. Ɣas exdem-itt ma yella dɣa tesεiḍ lkuṛaǧ!\n- Fell-am kan i yugadeɣ amek ara kem-id-walin lɣaci. Mulac\ndayen isehlen maḍi.\n- Ukessar-inna, di tseddaṛin ulac lɣaci. Aha tṛac, xdem-itt ma\nyella dɣa d bu tissas!\nNewweḍ ɣer tlemmast n tseddaṛin, ddmeɣ-d afus-is s leεqel,\nsubbeɣ iman-iw s uɣiwel ssudneɣ-ed tidikelt ufus-is. Dɣa tennayi-\nd s wallen-is yeččuṛen d imeṭṭawen :\n- Ini-yi-d melmi ara n-tawiḍ imawlan-ik s axxam-nneɣ?\nUr aṛǧiɣ ara asteqsi-yagi imir-en. Ɣas ḥemleɣ-tt akken\nyezmer wul-iw ad yeḥmel yiwet kan n tikelt, lecɣal-agi n\nlexḍubegga werǧin i d-εeddan ger wallen-iw neɣ deg allaɣ-iw.\nAkken ur treffu yara fell-i, nniɣ-as :\n-Aggur-agi neɣ aggur i d-iteddun. Akken i d-am-yehwa!\nDɣa tekkes-ed afus-is seg ufus-iw am tin yerfan. Tuzzel,\nteǧǧa-yi beddeɣ waḥdi am ujeɣlal aḥarfi di tlemmast n tseddaṛin.\nWehmeɣ acuɣer, u daɣen ur ẓriɣ acu ilaq ad xedmeɣ. Ihi akken i\ntt-walaɣ tessenɣes di tikli uzleɣ-ed deffir-es armi i tt-id-qeḍεeɣ. U\nmeqbel ad iyi-d-yali wawal, tenna-yi-d s leḥṛaṛa :\n- Ini-yi-d kan ur d iyi-tebɣiḍ ara! Daya, ini-d kan tesεiḍ albaεḍ n\ntullas i k-yettraǧun di taddart-nwen neɣ di Ḥesnawa. Iban keč d\nyiwen i yebɣan ad tezhuḍ yess-i, syin ad iyi-tḍeggreḍ am icifaḍ\niqbuṛen. Ẓer kan a mmi-s n baba-s d yemma-s nek mači d taqcict\niberdan, ɣas ḥemleɣ-k ad k-ttuɣ! Dayen isehlen maḍi!\nAkken ṛuḥeɣ ad as-sfehmeɣ liḥala i deg-i ttidireɣ, iḍall-ed\nMamuḥ di ṭṭuṛna, yiwen akken seg imeddukal-iw neǧǧiɣ iwsawen\ndi Ḥesnawa. Netta d amecṭuḥ di lqedd, s tčamart ixṛebqen am tin\nn rrebrab, ɣas ma yella iǧǧa taẓallit-is. Yelsa-d yiwen akken\nurunǧaṣ deg iḍaren-is i t-yugaren. Iban d win iččan kra iḥedren si\nlekwaɣeḍ-is, ɣas ma yella ul-is yelha cwiṭ. U meqbel ad as-iniɣ\ntrent, iḍegger-aɣ-ed s uɣiwel, akken yuɣ tannumi yettmeslay, kra\nn wawalen i yi-d-yessuksen :\n- A Yuyu ass-agi di ''L’ILE '', d ssardin ara d-fken. Ɣas awi “la\nfiancée” yagi-inek ad d-tečč ssardin. Nek lemmer mači ddin n\nyemma-s n “TEC 6”' tili ad dduɣ yidwen.\nYezzi ar Faḍma am win i tt-yesnen si zik, yenna-yas :\n- Yakk ad tedduḍ yides ɣer ''L’ILE '', ad d-teččeḍ ssardin ?\nTecmumeḥ-as Faḍma. Tenna-yas :\n- Ma yebɣa ad iyi-yawi. Nek ur sεiɣ ara lkaṛṭa d tanelmadt.\n- Ur ttaggad ara ɣef '' la carte'', Yuyu yettwassen di tesdawit ktaṛ\nn yeqjan n Ḥesnawa, iεessasen yark d imeddukal-is. Acu kan alit\nɣef uḍar imi ass-a ulac “transport”, ḥebsent yark lkiṛan. '' Allez ''\nqimat di lehna; nek ḥareɣ.\nAkken iṛuḥ umeslub-nni umeddakel-iw, steqsaɣ-tt ma yella\nteḥmel ssardin. Terra-yi-d belli di lεezza-s ssardin. Dɣa tesεeddad\nafus-is seddaw yiɣil-iw am akken acemma ur yeḍri imir-nni.\nBɣiɣ ad as-sfehmaɣ liḥala-inu amek tella, ur ẓriɣ ara acu i yi-diqemḍen\niles si zdaxel-iw.\nAm lbaz akked tmedda deg igenni n Tizi wuzzu, ufgen sin\nyelmeẓyen, aqcic akked teqcict, deg issafen ubeḥri i d-itekken\nseg Umalu. Ɣaben lɣaci seg allen-nsen, uɣalen d lexyalat\nyettεeddin ɣer tama-nsen. Ulac zhir n tkeṛwas, wala ssuɣat n\nwarrac i d-itefɣen si lakulat-nsen. Zren deg yiwet n tsusmi i dyexleq\nuḥalfu n tayri i yettnernin ger-asen; talwit ters-ed fell-asen\nam ubarnus n lubeṛ makken ara yers ɣef tuyat uterras ur\nnettaggad yiwen ḥala Yiwen. Awal yuɣal am lmuziga ḥlawen\ncennun yefrax n tayri di lexlawi. Amek izemren ad d-ṭṭfen tagnittagi\nziḍen yettuɣalen d ayen yezrin, ikečmen deg uxernuq n yiḍelli\nanda yella lwaḥc n tatut itetten yark ayen yufa, neɣ lwaḥc umekti\ni t-itefren akken ad d-yesru yess asirem uzekka-nneɣ.\nMi nebda tikli n tsawent n Ḥesnawa yettawin ɣer tlemmast n\ntemdint, tekkes-ed Faḍma afus-is seg iɣil-iw. Fehmaɣ-tt mebla\nma tenna-yi-d belli tettaggad lemmer i d-tettemlili albaεḍ i ttyesnen.\nSyin nεedda-d ɣef tḥunna yellan akkin i wannar n\nddabax imi abrid n Ḥesnawa d acenṭi anda ulac ula d yiwet n\ntexxamt yekfan s lebni. Nek s yiman-iw ttwehimeɣ amek izemren\nlɣaci ad bnun deg uḥecraruf-agi. Qqareɣ-as d aḍegger i ṭṭeggiṛen\nlɣaci adrim-nsen, ur walaɣ ara amek zemren yewwas ad rebḥen\nadrim deg iḥecrarufen-agi.\nTamdint n Tizi tuɣal-aɣ d annar n umennuɣ ɣef anida ara\nnezdaɣ umbe d zwaǧ-nneɣ. Nek qqaṛeɣ-as di Tizi ara naɣ\naxxam, nettat tebɣa di Lezzayer. Teqqaṛ-iyi-d di Lezzayer yella\nlebḥeṛ. Nek qqaṛeɣ-as ur ssineɣ ara ad mmesliɣ s taεrabt. Terrayi-\nd belli nek d ahwic imi di Lezzayer zemreɣ ad heddṛeɣ ḥala\ntaqbaylit. Lḥaṣun ayen i yi-d-tenna, nek ad as-iniɣ ur t-qbileɣ ara,\nwala ayen yark ara s-iniɣ tettɣimi-yi-d di tsawent, tettsagi-t.\nSsardin s usečču n '' L'ILE '' d aziḍan am tament, nečča-d\nsin iberdan. U yal tikelt di laccan, nettemqelaε ɣef ulac akked\nulaḥed, imi nebda a nbennu tudert-nneɣ uzekka yiwet yiwet. U\ndeg učči, tazwara ad nebdu s tuksa n wa i wayeḍ tisardinin-is.\nTaggara wa yettaεraḍ ad yerr i wiyeḍ ayen i s-ed-yekkes. Yiwet n\ntikelt, makken walaɣ mači aṭas inelmaden i yellan di teɣmeṛt\nanda neqqim, ddmaɣ-ed amurṣu amecṭuḥ n tsardint, wehhaɣ-as i\nFaḍma s imi. Tečča-t s taḍṣa. Syin ula d nettat tekkes-ed yiwet n\nteḥdert, tessečč-iyi-tt-id. Waqila ass-a, i tikelt tamenzut yark di\nddunit, i ččiɣ ssardin ẓiden anect-agi. Terra Faḍma ass-iw\nyebdan s usbbeṛbeṛ imeddukal d ass yelhan yark di tudert-iw.\nNeṛwa ass-agi aḥewes di temdint n tezṛuṛeq n wass, neḍṣa,\nnennecṛaḥ. Luqbaɣ-tt ɣef tikli-s igan am tikli n welɣum, tluqeb-iyid\nɣef tinni-w igan am tin n webṛik. Neḍsa. Nuzzel. Nestaεfa deg\ntebḥirin n Tizi. Nehder alarmi i ɣ-kfan lehduṛ. Nessaweḍ armi i dnesnulfa\ntutlayt-nniḍen imi uɣalen ifassen-nneɣ akked wallennneɣ\nd nitni i yettmeslayen deg umur-nneɣ.\nTewweḍ-ed tmeddit amecwaṛ kan. Dɣa ssawḍaɣ-tt ɣer\nMedduḥa anda i gganent tullas. Tenna-yi-d ass-agi din ara teṭṭes\nɣer yelli-s n xalti-s. Azekka, zik ara tuɣal s axxam, imi tesεa\ntaɣuri. U meqbel ad tekcem ɣer zdaxel n '' la cite '', teεreḍ-iyi\ntikelt-nniḍen ɣer yiwet n lqahwa inelmaden. Qebleɣ s lfarḥ, imi ur\nbɣiɣ ara yark ad iyi-teǧǧ ass-agi tmeṭṭut n ddunit-iw, tin ara yi-dyefken\nYacine akked Ṛadya.\nNessuter sin ifenǧalen n latizan d leḥbeq. Tsers-ed idaṛen-is\nɣef issebbaden-iw yeččuṛen d aɣebbaṛ, tenna-yi-d :\n- A Yuyu, amek ara txedmeḍ i yimawlan-ik?\n- Dayen isehlen, sel-azekka ad awḍaɣ yemma, u nettat ad iyi-dtefru\ntamsalt-agi. Dayen isehlen maḍi, ma tebɣiḍ smana-yagi ad\nnemlil akken a nesqerdec di sin tamsalt-agi. Akken a nemsefham\nɣef tmectaḥ. Kem daɣen εeggen-asen i yimawlan-im, xeṛṣum d\nTidett kan,Nek, Ṛebbi a zizen yeẓra, ur ksibeɣ ula d iqceṛ n\nṣṣabun deg uxxam-nneɣ. Acu kan ass-a yeččuṛ wul-iw d asirem,\nḍemεaɣ di sin neɣ di qrad (3) isseggasen ara teqqim lexḍubegganneɣ,\nad d-kfuɣ leqraya-w, u ma yella fkan-iyi-d lkaṛṭa n lεeskeṛ,\nixeddim yeshel ad t-yaf wemdan di tmurt-agi n ckupi. Axxam\ndayen isehlen di taddart. Aṭas n yexxamen i yellan d ilmawen, imi\nimawlan-nsen zedɣen yark di temdinin. Ladɣa yiwen wexxam n\nlaεmum-iw, ur walaɣ ara amek zemren ad iyi-tekksen. Yuɣal\nyeḥma wul-iw s tiktiwin-agi. Nniɣ-as ɣas ur ufiɣ ara ixeddim\nyelhan, alqaḍ n uzemur akked d uzenzi-ines d zzit, ternuḍ-as\nasaɣur unebdu i d-yessekcamen cwiṭ n tedrimt ad iqidd sin\nyebɣan ad bnun axxam akken ur ttmettaten ara si laẓ. Nniɣ-as\ndaɣen ad zenzeɣ timkarḍit n (100) meyat n yedlisen sεiɣ deg\nuxxam. Kullec iban-iyi-d yeshel maḍi. Asawen ttwaliɣ-t d luḍa s\nFaḍma yellan ɣer tama-w.\n- A Faḍma, Wellah ma tneddmeḍ-tt ayen akka tebɣiḍ ad txedmeḍ\nyidi. Ur kem-ttaǧǧaɣ ara ula d yiwet n dqiqa di ddunit. Yal mara\ntemdekwaleḍ, ad iyi-d tafeḍ ɣer yidisan-im; am uɣaleɣ d win ɣef\nwumi tzemreḍ ad tsendeḍ mkul mara teεyuḍ. Ur ttagad, ad kemseččaɣ,\nad kem-selsaɣ, ad m-dduɣ di lebɣi. Ma yella tuḍneḍ ad\nam-ed-awiɣ amejjay, ad εiwzeɣ ɣur-em, ad am-sirdeɣ leḥwayeǧim,\nad m-ed-sewwaɣ učči-m. Ur ttaggad ara, a Faḍma, ur kemttnaɣeɣ\nara s ddɣel, ur kem-kkateɣ ara, ur kem-ttḥeqiṛeɣ ara, ur\nkem-ssarfayeɣ ara, ur am tedduɣ ara di nneqma. Idmaren-iw ad\nam uɣalen d usu anda ara testaεfuyeḍ, iɣalen-iw d isekla ɣef acu\nara tejgugleḍ makken ara ixettsef wakal si ddaw iḍarren-im. A\nFaḍma sneɣ meqbel ad d-tlal, ad am-uɣaleɣ d ajenwi s wacu ara\ntezluḍ iɣeblan-im. Ayen bɣiɣ seg-m ḥala yiwet n tɣawsa; bɣiɣ kan\nad iyi-tḥemleḍ !\nTṣubb allen-is imir-en, tuɣal d tazeggaɣt. Deg yiwen\numecwaṛ tuɣal-ed leḥya-nni yellan ɣef udem-is taṣebḥit-agi.\nLulent-ed tmeqwa imeṭṭawen ɣef allen-is. Tenna-yi-d :\n- A Yuyu, ilaq ad tezreḍ belli ass-agi mači d tikelt tamezwarut i d-\nṛuḥeɣ ɣer Ḥesnawa, imi ṛuḥeɣ-d snat d tikal meqbel. Ilaq kan ad\nteẓreḍ belli mkul tikelt, fell-ak i ttnadiɣ. Snat tikal timenza ur k-idufiɣ\nara. Tikelt-agi, Waqila yebɣa Ṛebbi aεzizen, ufiɣ-k-id akken i\nTessusem cwiṭ , syin tesgerger yiwet n tcaṛibt si lkas n\nlatizan. Dɣa tenna-yi-d :\n- Ur ǧaεleɣ ara ass-agi ara k-ed-iniɣ awal-agi s neṣṣaḥ. Ihi, ilaq\nad teẓreḍ imeslayen-agi id-yi-tenniḍ wwḍen-iyi s ul. Ɣef aya ad\nak-ed-iniɣ ihi ass-a: « ḥemleɣ-k!»\nTsers-ed ifassen-is yerɣan ɣef ifassen-iw. Ččurent-ed\nwallen-iw d aman; bɣiɣ ad ḥemdeɣ Ṛebbi i yi-d-ceggεen taqcict\nicebḥen akk ifehmen am tagi s ttliliw, lemmer mači d lɣaci\nyeččuṛen lqahwa-yagi. D acu yeẓriɣ ḥala yewεeṛ kan ad d-yuɣal\nwass icban ass-agi.\nUmbe d, mi yebda ad d-iɣelli ṭlam ssawḍaɣ-tt kra n lmitrat\nyellan ger lqahwa anda neqqim akked tnezduɣt n tullas di\nMedduḥa. Ugiɣ ad as-sarḥeɣ i ufus-is makken tebɣa ad tεeddi\ntisemmit n wuzzal. Ḥulfaɣ-as i yimir-en am akken ad iyi-d-tekksen\ntiḥdert meqqren seg ul-iw. walaɣ-tt makken lexyal-is yebda la\niteffer ger igelfan n tullas akked tillas i d-iɣellin.\nSyin uɣaleɣ-ed weḥdi ɣer Ḥesnawa ɣef uḍar.\nTeţkemmil deg uṭun i d-iteddun\nTagrawla n Ḥmed Umerri d yimdukal-is, akken yiwen ur ten-itettu.\nTukkist deg « tamurt.infos »\nTagrawla n Ḥmed Umerri d yimdukal-is: I waken yiwen ur ten-itettu.\nSɣur Jeǧǧiga N At Benɛli\n16 furar 1947-16 furar 2012: 65 iseggasen-aya i yeɣli Ḥmed Umerri.\n“Ma tella tɣawsa i ɣef ilaq agdud ad iḥareb, i waken ur tt-tbeddilen ara wiyaḍ, yerna ur tettwakar ara: d amezruy-ines.” Imac Aɛmer\nAmezruy bḥal tiddas, win yettnezzihen mačči am win yetturaren, yeshel fellas maḍi ad yerbeḥ s wallen mar ad tt-id-yewɛu si lebɛid. Deg mezruy wa yeserwet Wayeḍ iɣellet. ɣas ggugmen yidlisen, imdanen mazal cfan; amezruy bnant yergazen yettunbdaren ar ass-a n wussan. Deg idurar n Ǧerǧer iɛbban acḥal n leqrun, wid yuran amezruy ḍebɛent s idammen-nsen. Ass-a lwelha-nneɣ terra ɣur-sen i wakken ad nsenṭeq s kra n yiles yeɛugnen, wa ad ner tafat ɣef kra n wayen yefren ad t-id nbeggen. Abridnneɣ yewwi-yaɣer temnaḍt Nat buwaddu yerẓan ifadden n urumi, I wakken ad tenjer asalu ɣer tlelli. At Buwaddu, yellan d imnayen n tlelli bḥal Mḥa At Lkew, d amedya ɣef tirrugza i ɣef yenn-a umedyaz:\nAbuwaddu mi d-yepinṭiḥ\nTmenɛar si lbab ɣer lbab\nTameddit yeffeɣ ttebriḥ\nTeyyam azekka anɣab\nṚẓan lqum n ṣsuîṭiḥ\nIḥuliyen am imejdab.\nKra seg umezruy n At Buwaddu, lɛerc n Ḥmed Umerri\nLɛerc n At Buwaddu yetabaɛ taqbilt n Igujḍal yebvan ɣef setta n leɛrac: Friqat, At Smaɛil, At Kufi, At Mendas, At Buɣerdan d At Buwaddu. Ddan akk ɣer tɣiwant n\nDraɛ Lmizan di lawan-nni n umnekcam afransis.\nYebḍa lɛerc n At Buwaddu ula d netta ɣef setta tudrin: At Jimaɛ, At Mɛellem, At Lmenṣur, At Yiran, At Welḥaǧ akk d Ibadisen. Cerken Wat Buwaddu tilisa d Wat Bucennaca iten-id iqublen am lemri si tama Usammer. Ma nger tiṭ ɣer lǧiha n Umalu, ad aɣ-d-binen Wat Buɣerdan akk d Wat Si Yusef. Seg Ugafa, yezzi-asen-d wakal n Tizi n Tlata i seg id-ffɣen yiberdan yessawnen Yessufuɣen ɣer tudrin. Ma seg Unẓul, d Adrar n Ǧerǧer i ten-id-iḥudden. Win ad d-iwalin At Buwaddu si lbeɛid, ad as-yini d tarewla i rewLen s irebbi n wedrar, amzun bɣan ɣur-s leɛnaya....\nLlan sin leryuy i yexallafen ɣef uẓar n yisem-a At Buwaddu: rray amenzu yeqqar: isem-agi yekka-d seg wawal ILDI, axaṭer imezdaɣ n temnaḍt agi ssexdamen ildwan deg umennuɣ. Ma d rray wis-sin, yenna-d: At Buwaddu yekka-d seg WALDUN (rṣaṣ) axaṭer, imezdaɣ n temnaḍt-a d At lbarud. Leryuy agi ad ten-yeqbel leɛqel i sin acku sɛan yiwen n unamek. ILDI neɣ ALDUN mačči d amcabi kan i ttemcabin di lmenṭeq, maɛni ula deg usexdem i tensexdamen: d ILDI neɣ d ALDUN, ssexdamen-ten di lawan-nni d allalen i umennuɣ.\nSɛuẓgen Wat Buwaddu i wulɣu i d-isufeɣ Lḥakem amatu n temdint n Ldzayer ass n 14 di yebrir1844 i deg yeggul di leɛrac ur nekni ara i leḥkem-ines ad yesserɣ tudrin-nsen, ad yessexser nneɛma, ad yegzem tjur, ma yella ur sersen ara leslaḥ neɣ ur d-ssufɣen ara Lxalifa Ben Salem i wumi fkan At Buwaddu leɛnaya. Asmi yeffeɣ Ɛebedlqader Ben Meḥy Ddin Ameɛsekri si tmurt n Yiqbayliyen, i deg i yessuter leɛnaya, yeǧga Lxalifa-ines Si Ḥmed Ṭeyyeb Ben Salem ddaw leɛnaya n At Buwaddu, di taddart n At Jimaɛ. Mi d-yusa mmi-s n Lxalifa Ben Salem ɣer baba-s, s At Buwaddu, heggan-as tameɣra n 4 wussan d rebɛa wuḍan i wakken kan ad-s-neddun di nneqma i yirumyen.\nDi magu 1849, asmi yekcem Jiniral Blanjini ɣer tmurt n Yiqbayliyen, qqimen At Buwaddu d ineggura yakk ara yessersen imrigen (leslaḥ) di temnaḍt-agi. Ma d leɛrac nniḍen tɛawd-asen Fransa beṭṭu. Yal lɛerc ṭfen-t sin lecyax i d-sebded Fransa.\nAss n 16 di yebrir 1850, yestenya uneɣlaf n ṭrad di Lpari, yiwen n lkaɣeḍ ɣef At Buwaddu, amzun, ḥeqqa ḥeqqa, ssersen imrigen. Yerna imir-n kan, yerra Si Muḥend Uɛemran, yellan d Ccix n lecyax, d imḍebber fell-asen.\nDeg 1851, i yekker Bubeɣla ad innaɣ arumi, iban-d yiwen i ɣef tteklen At Buwaddu, qqaren-as Mḥa At Lkaw. Dɣa fell-asen i yura Yusef Nasib yenna: « D sin yimdanen agi i yekkren ad nnaɣen Irumyen asmi d-kecmen ɣer Ǧerǧer. Yessawev Bubeɣla ad-yejmeɛ ɣur-s leɛrac axaṭer ttqadaren-t madden merra; d ccaf yerna d amrabeḍ, Ma d Mḥa At Lkaw, isem-is yeqqim deg yisfra At Buwaddu».\nMbeɛd kan mi ččan tiyita Yigujḍal di Buɣni ass n 30 Ctember 1851, ruḥen ad ssutren laman ɣer jiniral PELLISSIER, s ufus n Si Lḥaǧ Aɛmer, Ccix n zzaweyya reḥmanya. Akken Azal n wagur neɣ kter, deg wassn 17 Bujember 1851, ssekren cwal yilmeẓyen n At Buwaddu ɣas akken ugin-asen lɛeqqal n taddart. Ihi, asmi teḍra twaɣit di ssuq At Sedqa deg Iwaḍiyen, yiwen n ugumi yekkesasen taqeḍɛit n wulli yerna yeṭṭef 25 d ilemẓi ɣer lḥebs. ɣef aya i yekker ccwal. Yeḥka lyuṭna Bubriṭ i win yellan nnig-s ɣef tedyant yeḍran, yenna-as: « selken-d Wat Buwaddu imeḥbas n Igawawen. Ma d taqeḍɛit ur cliɛen ara deg-s. Meɛni nnan belli ur ttɛemmiden ara ad yeɣli weqbayli zdat cclaɣem-nsen». (Tasɣunt: Revue africaine).\nAlmi d 1856, la d-ttbin liḥala amzun terked. Yuɣ lḥal d tikellax. Am tmes ddaw walim. Imi kra kan n wussan, yesker Si Lḥaǧ Aɛmer ṭrad di tmurt n Yiqbayliyen.\nAss n 29 ɣuct 1856, At Buwaddu d Wat Buɣerdan wwten lekka n lkumunda Duvan di Tizi n Tlata. Imiren kan lɛesker n Fransa rran aḍar almi d Draɛ Lmizan. Segmi islan s urumi yerra aḍar, ula d leɛrac i sen-d-yezzin i Wat Buwaddu, am Mɛatqa d Yiɣil Imula, kkren-d ula d nutni ad nnaɣen d irumyen.\nDeg yimenɣan yekren si 30 ctember almi d 04 di Tuber 1856, thudd Fransa tudrin n At Buwaddu s lekmal, i waken ad terẓ deg-sen tisas rnan gezmen azal n 3000 n tjur n leḥlu deg yiwen was; ass amenzu di tuber 1856. Ula d akken ur ṣawḍen ara ad sseknun tamnaḍt agi n At Buwaddu. Imir dɣa, imi huddent, ṭfen Wat Buwaddu adrar I waken ad kemlen amennuɣ. Mi akken dhan d umennuɣ, lmal-nsen i merra, d wayen I d-eqqimen d cci-nsen ukren-t wid yesqazben i Fransa. Dɣa i wakken ad-rren lmal-nsen, ger tuber 1856 d meɣres 1857, At Buwaddu rran ddaw iḍarren-nsen leɛrac-nni yak yeknan sdat Fransa.\nDi tefsut n 1857, ḥebsen akk yimenɣan ger leɛrac, acku lhan d umnekcam i d-iẓedmen. At Buwaddu, seg wakken iten-ɣelben irumyen, imi deg waṭṭas yid-sen yerna wwin-d leslaḥ ijheden, iseɛya-ten umennuɣ, ladɣa deg wussan n 08 d 09 di yulyu 1857. S yin akin, tezḍem Fransa ɣef At Buwaddu, s ufus n lɛaskar tsels si leɛrac. Zzin-asen-d am wemrar ur yezmir yiwen ad yegzem. At Buwaddu ad sarsen imrigen ass n 10 di yulyu 1857, aggur mbeɛd mi teɣli Faḍma n Sumer. Yenna lmarical RANDUN i lɛsaker-is asmi knan At Buwaddu:\n« Dayen yekfa ccɣel-nwen. Leqbayel n Ǧerǧer knan. Ur d-yegri ula d yiwen n lɛarc ig-zemren ad-yeffeɣ si leɛṣem-nneɣ. »\nI wesmekti kan: ass n 04 di tuber, ilaq-as i lmarical agi, ma ulac akk 10 n trebbuɛa n iserdasen mebla aɛwin iwakken ad-ṣṣiwḍen ad-kecmen taddart n At Jimaɛ, I yura LKULUNEL RUBIN deg yeḍrisen-is ɣef ṭrad. Yura daɣen, LKULUNEL agi deg wedlis-ines : Tanekra n tmrt n leqbayel deg 1871 ( insurrection de la G.K en 1871) ayagi:\n« Gguman wat Buwaddu ad-knun, deg useggas n 1856 ɣas ulamma ttwahuddent akk tudrin-nsen ladɣa taddart n At Jimaɛ. D nitni id ingura akk di tmurt n leqbayel i yesutren laman deg useggas n 1857. Tuddar akk yettekkin ɣer tɣiwant n Draɛ Lmizan sersent imrigen ala snat n tudrin n At Buwaddu id iqqimen: At Jimaɛ d WAt Yemɛllem i yuɣalen d laɛnaya i kra n win i d aɣ-yugin d wid akk yebɣan ad mḥasaben yid-neɣ. »\nYura daɣen HANUṬU, deg yedlis-is: “Tamedyazt taɣerfant n Leqbayel n Ǧerǧer”, ɣef temsalt-agi yenna :\n« Alma n taḍuṭ d isem d yiwet n luḍa yeẓẓan d tineqlin id yezgan deg ugafa n taddart n temkadbut deg wat Buwaddu. ɣer din dɣa isen-ttawin lmakla i yegrawliwen, dinna i ttdawin imejraḥ, ussan-nni n ṭrad yekren si 30 di ctembar almi d 04 tuber1856. »\nGguman, ihi, At Buwaddu ad knun, rnan aseggas mbaɛd imenɣan-agi iwakken ad sersen Imrigen. Dɣa taddart n At Jimaɛ teṭef almi d 10 di yulyu 1857 ɣas akken arumi ihudd-itt s lekmal ass n 04 di tubar 1856 yerna cerḍen-asen 15070 Frank n lexṭya. Seg imiren ddan-tt irumyen ɣef temnaḍt agi. Ttalsen-d dɣa ɣef wasmi i d-tekker tmurt n yizwawen s lekmal-is deg useggas n 1871, ɣef uqerru-s Lḥaǧ Muḥend At Umeqran d Ccix Aḥedd ad, taddart n At Jimeɛ tɛedda daɣen di tessirt, dɣa yiwen si tawaculin n At Ḥemmu (tawacult n Ḥmed Umerri) nɣan-as iserdasen n Jiniral Cerez, (7) sebɛa yirgazen, tenger deg yiwen wass, imi i d-kren ad rren ɣef nnif-nsen. Mi truḥ yemmat-sen ar yiwen wemrabeḍ ad s-d-yefk lkettan n lbafetta ad tejmeɛ deg-s allaɣ n yiwen seg waraw-is i wakken ad yili wamek ara tmeḍlen deg-s, yenna-s-d wemrabeḍ-nni, ṣber tzeqefeḍ qbel imeṭṭawen-im ma tebɣiḍ ad m-fkeɣ ayen i ɣef akka i d-tusiḍ, tameṭṭut tezza tasa-s terra-as-d imiren kan s usefru-a, yuɣalen d inzi:\nD win ur njerreb i d-iyi-nnan\nYenna-ayi “ṣber ur ttru!”\nTtxil-k a Llah d-iwalan\nTasa-w tezza ad t-qellu\nWin ur numin s xellu\nImmuqel afrag n At Ḥemmu\nNekni yules-aɣ-tt-id Mass Brahimi Muḥend Aɛrab n taddart At Jimeɛ deg At Buwaddu. Akka ihi i teḍra di temnaḍin n Lezzayer akken ma llant. Ladɣa tamurt n Yiqbayliyen yugin ad tidir ddaw uzaglu n umnekcam arumi. Tamnaḍt-a ur neqbil ddel, teǧǧa-d isem-is deg umezruy s yargazen d tlawin id-turew. Kren-d ad nnaɣen d weɛdaw s wayen id-yeɣlin deg ifassen-nsen. Ulac tamnaḍt tezgel tyita, maɛni llant temnaḍin yuzlen deg yilsawen ɣef tiyaḍ, yal yiwet amek id-as-teḍra. At Buwaddu ihi d amedya, teqqim deg umezruy axaṭer tefka-d irgazen id yeqqimen ar ass-a n wussan deg cfawat n yemdanen. D nutni i yerran ṣerf i urumi, qublen-t s zeddi n lqedd akken ad rren ɣef nnif-nsen d lḥerma n tmurt-nsen, tamurt n yal Aqbayli.\nYiwen seg warraw-is, isem-is yuzzel ɣef yilsawen, mucaɛ ɣer yimdanen, izdem-d tabɣest d tissas s ɣur lejdud-is At Buwaddu, qqaren-as: Ḥmed Umarri. D netta i yeggulen ad isebbel tarwiḥt-is i wakken ad tidir tmurt-is di tlelli d yiseɣ.\nD anwa-t Ḥmed Umerri?\nIlul Ḥmed Umerri ass n 10 di tuber aseggas n 1911, deg At Jimaɛ (deg lɛerc n At Buwaddu). D mmi-s n Ssaɛid n Ɛmer akk d Ḥemmad Mesɛuda n Caɛban. Isem-is n tidett: Ḥmed At Ḥemmu (Belɛidi Ḥmed seg wedrum n At Ḥemmu). Isem agi n Umerri, fkan-as-t di tazwara i baba-s Ssaɛid. Yekka-d seg wawal «mri» yebɣan ad yini: sefruri (wwet tesefruriḍ kra neɣ albeɛḍ) yeqqim-d useqdec n wawal-a deg umedya agi: “Ruḥ ad temriḍ tizya-k”. Yesɛedda Ḥmed Umerri temzi-s d ameksa, am netta am tnudda-s lawan-nni. Yuɣal yekcem ɣer uɣerbaz n yemrabḍen irumyen, yeɣra ɣur-sen 3 iseggasen. Mi yedrem uɣerbaz-nni i deg yeqqar, yuɣal ɣer tyessawt. Syin akin ufan-as-d amkan n lxedma deg izuɣar n Mtija, anida i d-yufa iman-is i leqeḍ aḍil. Deg useggas n 1932, ssawlen-as-d irumyen ɣer lɛeskar. Di 1934, mi d-yuɣal si lɛeskar, yercel, yuɣ Ḥamum Lǧuher. Ur iɛeṭṭel ara aṭṭas, yunag ɣer tmurt n Fransa deg useggas n 1936 iwakken ad d-inadi ɣef weɣrum-is d win n twacult-is am netta am tezyiwin-ines, di lɣerba i yebda yettissin belli Fransa ur tent-ḥsib ara d imdanen am wiyaḍ.\nAsmi yebda Ṭrad Agreɣlan Wis-sin, sawlen-as-d daɣen ɣer lɛeskar, ceyɛent ɣer tlisa n Fransa d tmurt n Biljik akken ad yennaɣ d Lalman. Dɣa din i teṭfen ilalmaniyen ɣer lḥebs yiwen ur inuda fell-as. Din-a i yeḥulfa ugar s temḥeqranit yellan d leḥyaf txeddem Fransa ger iserdassen-is.\nAkken kan teɣli Fransa ddaw uḍar n Lalman, irwel-d Umerri si lḥebs, yeṭṭef lbabur it-id yessawḍen ɣer tmanaɣt n Lzzayer. Mbeɛd kra n wussan kan mi d-yewweḍ ɣer tmurt, ṭfent iserdasen n Fransa netta d wemdakel-is Nazef Remḍan. Rran-ten ɣer lkazirna n Belfur di Lḥarrac anida yuɣal d aɛsekriw di Rrjima wis 5 n iɛeskeriyen i zzayriyen ( 5ième régiment des tirailleurs algériens RTA). Di lkazerna n Belfur i yemlal i tikkelt tamezwarut imeɣnasen n ukabar n wegdud azzayri (PPA). Seg imiren, yebda yettfaq ugar ɣef ayen iḍerrun di Tmurt.\n« Semman-as medden imenfi netta turrugza d ayla-s » :\nMi treḍqent tedyanin n 25 di yennayer 1941, yella Ḥmed Umerri ger imenza itent-id-yesekren ɣer yidis n imeɣnasen n n ukabar n PPA, ɣef wakken id d-yenna Ɛerrad Muḥend, i yellan lawan-nni ula d netta d aserdas di RTA n Belfur di cahada-ines ɣef Ḥmed Umerri :\n« Nekk akked Belɛidi Ḥmed, i wumi qqaren Ḥmed Umerri, nella akken di lkazirna n Lḥerrac. Yella ger imenza i d-yessekren tidyanin n yennayer 1941. Uqbel ad krent tmesbaniyin, yella yesfaqay iɛsekriyen di lkazirna. Yerna yettnejmaɛ yid-sen s tufra di tmeqbert n Belfur neɣ tikwal di yiwet n lqahwa di Lḥerrac. Yezga yekkat di lḥukuma n Fransa. Asmi yekker ccwal, yella Lkapural Musawi n Draâ Lmizan s idis n Ḥmed Umerri (....) D acu kan ccwalat-nni ur ɛeṭlen ara. Ma d tarbaɛt yekmanda Umerri terwel ɣer Sidi Musa. Nekk ttwaṭfeɣ ɣer lḥebs, dɣa seg imiren ur nemlal ara».\nUla d Ben Ɛellal yedda-d deg wawal n Ɛerrad Muḥend yenna:\n« Belɛidi Ḥmed i wumi qqaren: Umerri n At Buwaddu yeffeɣ-as afus i larmi n Fransa, axater yella d imḍebber amenzu ɣef tmesbaniyin yekren di lkazirna n Lḥerrac. D netta i yenɣan aɛessas n lmina. D mmi-s ɛemmi Cekrun Ɛli, yellan ula d aɛsekriw di Belfur lawan-nni, ger wid iḥeḍren i tedyant agi, iyi-d-yeḥkan». D tagi ihi i d sebba i t-yeǧǧan ad yeffeɣ s amadaɣ.\nYura Meḥfuḍ Qeddac deg wedlis-is « Amezruy n Tɣelnaẓri n Lzzayer » (Histoire du Nationnalisme Algérien): «...ugar n ¾ n iɛsekriwen tssels Fransa, nneɣlen s leslaḥ ɣef temdint n « Maison Carrée» ssawalen ɣer Umennuɣ. Deg iḍ-nni kan, tensa taluft, ttwaṭfen akk wid i t-id-yessekren...».\nḤmed Umerri yella seg wid iselken I tmesbaniyin-a, netta d kra n yimdukal-is, ger-asen Lɛifawi Crif n Sidi Ɛisa. Rewlen di sin ɣer Sidi Musa, fɣen ɣer wedrar n Buzegza, s yi-n ɣer tmurt n Yiqbayliyen.\nWid I d-yessekren timesbaniyin, iɣaḍ-iten akk lḥal imi I d-yessawel Msali Ḥaǧ, yella d aqerru n ukabar, ad tent-ḥebsen. Ma d Umerri, i yellan ula d netta deg ukabar n PPA, yejbed iman-is yuɣal, cwiṭ cwiṭ, d imḍebber ɣef yiwet n terbaɛtt i yesbedd s ufus n yimdukal-is, wid ukkud yettɛerri imerkantiyen i wakken ad iɛiwen igellilen.\nUqbel ad yebdu Ṭrad Agraɣlan Wis-ssin, yella deg iwaḍiyen yiwen n ṣbiṭer, i yeṭṭefent temrabḍin tirumyin i d-cceyyeɛ tmurt n Legliz akken ad tɛiwen Fransa. Maca, akken kan kan testenya lḥukuma n ‘’Vichy’’ lɛahd n talwit d tmurt n Lalman deg useggas n 1940, timrabḍin-agi iḥettem-itent lḥal ad ruḥent, ad ǧǧent ṣbiṭer-nni.\nDɣa ass mi id-ilḥeq waṭan n burekku (tifis) deg 1942, teqqim temnaḍt s lekmal mebla Isufar n tujya. Imezdaɣ n temnaḍt-a ɣaḍen Ḥmed Umerri, ɣef waya i yekcemen s tufra ɣer ṣbiṭer-nni, netta d umdakkel-is Badwi Belkasem, dmen-d lidrat d tfarsuday akk d isufar n tujya, farqen-ten i yimezdaɣ i ten-yuḥwaǧen. Dɣa teḥekm fella-sen Fransa, mebla ma ḥeḍeren, s 18 n wagguren d lḥebs. Badwi Belkasem yerrunda, xas akken ur d as-t-semeḥ ara Fransa almi d ass mi tefra. Ma d Ḥmed Umerri, yefɣ-as afus, yugi ad yeknu sdat-s yuɣal yekker waḥd-s ad d-yerr ttar I yigellilen. Win d-yeɣlin deg webrid-is; d arumi neɣ d lqayed ur t-yettqili ara. Yeggul ur yekni zdat leḥkem urumi, yeṭṭef amadaɣ, iɛemmed ad yidir tudart n « imenfan » wala ad yanez i ddel. ɣef wakken id-ḥkan fell-as wid it-isnen, yella Ḥmed Umerri, d annifi d bu tissas, d argaz d wawal, leɛmer yexdim zzur deg yiwen, yettɛerri wid yukren ayla n wegdud, yettak idrimen-nni i d-ittawi i yigellilen wid iten-yuklalen. Dɣa ula d amdakel-is, Xeyyar Areẓqi, yellan yettekki di ‘’l’organisation civil” n FLN yenna fell-as:\n« Ssneɣ akken ilaq Belɛidi Ḥmed iwumi qqaren Ḥmed Umerri, yellan d amdakel-iw: yiwen wass irewl-d s axxam-iw akken ad yeffer. Tella Fransa tettabaɛ-it imi yeffeɣ ɣef ṭṭaɛa-ines yella yekrah Fransa d wid akk yeddan yid-s. Ḥmed Umerri d argaz n lḥeqq, yettɛwan imaɣban seg wakken i yekyes yesrusu aqqerru-s mara ad iɛeddi sdat medden, ladɣa sdat n tlawin».\nḤmed Umerri ihi am netta am wid yefɣen uqbel-is, yeffeɣ akken ad yefk taḍriḥt i lqeggad d wid akk yeddan d Fransa di lawan-nni, am yigumiyen d cwambeṭ. Aṭṭas i t-ittcabin ɣer wid ifɣen uqbel-is am Urezqi Lbacir, Aɣbdun, Ɛisa n Wakkuɛen neɣ tikwal ɣer Benẓelmat n tmurt Icawiyen. Yeggul lmir n Draɛ lmizan di Ḥmed Umerri ak d wemdakkel-is Slimani Ḥmed ad-uɣalen ɣer webrid neɣ ma ulac ad-serɣen taddart-nsen. Lamaɛna Ḥmed Umerri yesɛuẓẓeg, ɣas akken tajmaɛt n taddart tettḥellil deg-s d daḥellel. Yecfa Ḥemmadi Rabeḥ i tedyanin agi yeḥka-d yenna:\n« lawan-nni tanmehla n Draɛ Lmizan tumer tajmaɛt n taddart ad tenhu sin yergazen agi ad uɣalen s abrid, ma ulac ad sserɣen tudrin nneɣ. Dɣa, imiren-nni kan , kkren lɛeqqal jemɛen-d at taddart i wakken ad asen-sfehmen tamsalt, yerna ad sɛarṣen ɣef sin yergazen agi akken ad rrundin . Slimani yeqbel, ma d Ḥmed Umerri yegguma ad yeknu yenna-asen: « si zik lliɣ d aɛdaw n Fransa. Tura mazal-iyi d aɛdaw-is. Am ass-a am zekka akka ara qqimeɣ, alama mmuteɣ. Nekk leɛmer xdimeɛ ayen n dir i yiwen seg-wen. Ǧǧet-iyi, ihi, ad msefhameɣ d irumyen akken sneɣ». Akken teéra Fransa belli dayen yefɣa-s afus, teɛreḍ ad terẓ Umerri akken nniḍen. Tseres ɣef twacult-is, teggul ad-asen-tekkes tamezduɣt, ad-tt-tefk i Leɛsaker isinigaliyen, ma yugi imenfi-agi ad yuɣal s abrid wad yeḍleb leɛnaya n Fransa. ɣas akken, Umerri mazal-it yesɛuẓẓeg. Rnan kan kra n wussan, texdem Fransa ayen treggem. Rsen-d wazal n 40 n iɛsekriyen ɣef At Buwaddu ttuselḥen almi dayen. Sɛeddan si tɛeṣṣart kra n win i as-yettilin i Ḥmed Umerri, qeḍɛen-asen ula d lmakla. Uɣlen sbedden lɛessa ɣef twacult-is, xelṣen kra n imucaren i wakken ad ṣṣiwḍen lexbarat-is, ad walin akk anwa i itefɣen d win ikečmen. Dɣa deg useggas n 1944, ass wis 40 yum seg imi tlul yelli-s Faḍma, yerza-d Ḥmed Umerri s axxam ad iẓer yelli-s yernan ɣur-s, ɣas akken yeẓra d acu it-yettraǧun. Yeẓra Fransa tefka fell-as tajɛelt. A t-an wamek teḍra temsalt, tules-aɣ-tt-id yelli-s s timmad-is:\n“ Ḥekan-iyi-d ɣef was mi d-luleɣ, yeqqim baba, ur yeḥdir mi luleɣ, yerna acḥal n wussan ur d-iyi-ẓri ara. Ass n wis rebɛin yum yerza-d ɣer wexxam, lameɛna imucaren tesbed Fransa ad t-ɛassen, sawḍen lexbar, iwweḍ-d imir imir ujadarmi d yiwen seg imucaren ad teṭṭfen imi tettunefk fell-as tejɛlet i win ara t-yeɣen. Sbedden-as-d di sin tireṣilt almi twalan ikcem-d berzen-d ɣef twwurt, jebden znad ḥuzan-t deg wammas ma d yemma yellan terba-yi ɣef yiri lkanun, di lxelɛa-nni tebra-yi ɣef tirgin, yerɣa wezgen deg wudem-iw. Tura qqimeɣ d taneɛyubt s yiwet n tiṭ” Wagi d yiwen umedya kan ɣef zzur texdem Fransa d wid yeddan yid-s di Ḥmed Umerri d twacult-is, imi yugi ad d-yidir ddaw n uzaglu-ines.\nUmerri d W-At Ukabar n PPA.\nMbeɛd tidyanin n 08 Magu 1945, yuɣal Ḥmed Umerri, yettnaɣ akken nniḍen, mačči am zik ass mi yebda. Adrim-nni id i tekkes i yimerkantiyen, yuɣal tura yettakit i ukabar n PPA, yellan yepheggi, lawan-nni di tmurt n leqbayel ayen i wumi semman « Les Premiers maquis» neɣ «Imudaɣ Imenza», s ufus n sin yemḍebren n PPA, Bellewnis akked Muḥemmed Zerwali, yettwakelfen s usbeddi n imudaɣ agi. ɣef akken d-yenna weɣmis «Algérie Actualité», id d- yefɣen ddurt n 04 ɣer 09 deg aggur n Magu 1969, icehed-d Zerwali akk d Muḥend Saɛid Maɛzuzi, belli, d imḍebren imeqranen n ukabar isen-iṛegmen ad binent trebbuyaɛ timselḥin nniḍen di tamiwin nniḍen n tmurt, dɣa imiren issawel Zerwali, s yisem n ukabar i trbaɛt n Ḥmed Umerri, i wakken ad dduklen; Umerri yeqbel tamsalt, labeɛda mi yemlal yidsen. Yessawel ula d netta i yemdukal-is d kra n win akk yefɣen afus i Fransa i wakkenad rnun ɣer terbaɛt-is. S wakka tennerna terbaɛt n Umerri imi i d-rnan ɣur-s kra seg wid ikerhen Fransa: imenfan, imẓarṭiyen…ger-asen: Ḥaǧ Ɛli Arezqi seg Iɣil Imula, i yuɣalen d Lyuṭna amenzu n Ḥmed Umerri, Iwadaren Ɛli seg At Mendas, Lyuṭna-ines wis-sin. Rnu ɣer-sen Wasil Ɛli seg Iɛezzunen, Ḥewwas akk d Ɛmer Xuǧa Ḥsen (umi qqaren Ḥsen Ɛeṣman) seg Umecras, atmaten Galez, Cili Ḥusin, Babu Saɛid, Baca Yidir akk d widak nniḍen deg aṭṭas yid-sen. Mi dduklen fkan tiyita i yirumyen di temnaḍt agi n Leqbayel: nɣan atmaten Ḥ ixedmen lbaṭel deg At buwaddu( Ḥ. Ḥ. yenɣa-t Umerri deg Umecras ass n 28 Bujember1946, ma d gma-s Ḥ. S. netta d Ccambiṭ, yenɣa-t Umerri deg At Jimaɛ ass n 26 Yennayer1947, agur mbeɛd mi yemmut gma-s. Syin akin iɛerra lkar At Wasif netta d yimdukal-is, Ḥaǧ Ɛli d Iwadaren ass n 13 Yennayer 1947, rnan La SIP (société indigene de prévoyance) deg Umecras ass n 25 di Yennayer 1947. Kra seg yidrimen-nni i d-ḥellan nefqen-ten-id azekka-nni n lexwacer i at taddart. Aɣmis n «Alger Républicain» n 16 di Yennayer 1947 yura di tewriqin-is timezwura : “Di temnaḍt n Draɛ Lmizan : Tlata n yimenfan ḥebsen lkar n At Wasif, ɛerran wid i d-yeddan, ksen-asen 100.000 n Frank. Uɣalen s adrar.” Ma d aɣmis n « Journal d’ Alger», n 16 di Yennayer 1947 yur-ad: « Ḥmed Umerri, yeddan di lǧerra n Urezqi Lbacir, mazal-it yettɛerri imsebriden: netta d sin yemdukal-is yettwaselḥen almi kan, yesseḥbes lkar, iɛerra wid i d- yeddan deg-s .»\nMa d aḥric ameqran deg yidrimen-nni i d-itekkes i yimerkantiyen yettarra-ten ɣer texriṭ n PPA i wakken ad d-aɣen leslaḥ. ɣef akken i d-yedda deg rrabul i d-yessufeɣ leḥakem amatu n Lzzayer deg aggur n Yunyu 1939 texriṭ agi, yella yeṭṭef-itt Awcic Muḥmmed Ben Ɛisa yallan imir-nni d amgensas (i d-yesbedd ukabar) n akabar n PPA di temnaḍt n Draɛ Lmizan. Awcic yettwaṭṭef ɣer lḥebs deg useggas n 1946, imi I d- yeṭṭef idrimen i s-d-yefka Ḥmed Umerri i wakken ad iɛiwen akabar. Ayagi iwekked-it-id Brahimi Sɛid, I d-yesɛeddan lḥebs netta d Awcic yenna:\n« Nek ttwaḥebseɣ di lexrif n useggas 1945, mebeɛd mi nnuɣaɣ d yiwen. Sɛeddaɣ lḥebs di Draɛ Lmizan, anida i yesneɣ Awcic Muḥemmed Ben Ɛisa n Umecras. Netta yettwaḥbes di ccetwa n useggas 1946 imi I d-yeṭṭef idrimen seg ufus n Ḥmed Umerri (.....) iqqerra-d sdat-i belli adrim-nni yefka-as-t-id Umerri i wakken ad iɛiwen s yi-s « Akabar n Wegdud Azzayri (PPA) ».\nAy-agi d ttbut i d- iwekkden belli Umerri d tarbaɛt-is kecmen s tidett deg ukabar agi. Ula d Lḥusin Ait Ḥmed iwekked-it-id deg udlis-is: « Cfawat n wegrawliw ger 1942 d 1952 » (Mémoire d’un combatant (1942-1952), Bucen, 1990, isb.69.) yura:\n« ...Umerri, imenfi-nni mucaɛen, ibedlen udem I umezruy, yeseḥbas lkiran, mačči i wakken kan ad-ten-iɛerri, lamaɛni i waken daɣen, ad yini i yemsebriden suɣet « tudert i l PPA! Tudert i timunnent! (...) nekni s yelmeẓyen n Leqbayel, nedder tiswiɛin ur d nettuɣal, necfa ɣef wass mi nesdukkul ger tiktiwin d lefɛayel, [necfa ɣef wid iteggen ayen i d-qqaren] ».\nƐli Zaɛmum daɣen deg wedlis: (« Tamurt Imaziɣen », Raḥma, 199, isb. 88-90), icehed-d ɣef wegaz-a yenna : « Imeɣnasen n ukabar PPA ttqadaren-t akka, Umerri akked Ḥaǧ Ɛli kren-d mgal Fransa, dayen isefraḥen, llan yid-neɣ,[d imdukal-nneɣ ].»\nAss mi twala Fransa belli tarbaɛt n Ḥmed Umerri tebda tettnerni, yerna tettɛawan akabar n PPA teɛreḍ ad terr ttar deg imezdaɣ temnaḍt-agi yeṭfen afus i yigrawliwen. Ula d acu i sen-teǧǧa, ulac tixidas ur tsexdem ara akken ad teɣḍel azgaz-agi. Seg wakken ur s d-iwwin ara ibeckiḍen, tuɣal ɣer tkarkas d txidas. Aṭṭas i tseḍmeɛ s cciɛa d usemmeḥ is-i-tewɛed kra n win ara yenɣen Ḥmed Umerri d yemdukal-is! Ula d iɣmisen ttikkin, i waken ad wwten azrem s aqerru. D ɣa aɣmis «Journal d’Alger » I d-yefɣen ass n 18 di furar 1947 yenna deg iseṭṭiren-is:\n« (.....) Rray amenzu, yerna d win iṣeḥḥan, d abrid n ṣwab iteṭṭef tejmaɛt n taddart Iɛezzunen, d timenɣiwt n sin imenfan- agi yettwasnen, yerna ur tettuɣal ara deg wawal. Tefka tamgarṭ-nsen, i twacult Wasil yettwasnen nezzeh di tama-yagi, d nettat ara d-yelhin d tmenɣiwt-nsen. »\nYerna-d daɣen waɣmis-agi:\n« Nezmer ad nini belli ttawilat akk inesexdem i wakken a neɣḍel imenfan-agi ur ɣ-ssawḍen ara ɣer wayen nebɣa. Ihi, yeqqim-aɣ-d yiwen n ttawil iwakken ad d-neṭṭef Umerri d Ḥaǧ Ɛli. Ilaq ad nesaki deg wegdud aqbayli tamsalt n nnif. Akken ad t-nesiweḍ ad yessexdem netta s timad-is ttawilat ilaqen akken ad d-ikkes wid akk ur nesteɛrif ara s laɛnaya n Fransa di tmurt n Lzzayer s umata. »\nTewwet Fransa s wayen tesɛa d tazmert amek ara tesimes isem n Ḥmed Umerri ger yemdukkal-is d wid it-iḥemlen, ulac acu ur s-tesbbub di leɛwayer d wayen ur yexdim ara, tger-d fell-as ayen ur nelli ara deg-s. Tikkelt-a tewweḍ ɣer tin n nnif imi teẓra acḥal yeswa ɣer Leqbayel. Ihi, akka i d-yennulfa wayen i wumi isemma weɣmis n « Alger Républicain » id -yefɣen ɣef teɣzi n ddurt n 18 ɣer 25 di Yennayer 1947: « Tamsalt n Ruza tuzyint » (L’affaire Roza La Belle). Ata-n wacu id d-yura weɣmis-a: Azwel ameqran d wa : «Belɛidi, umi qqaren Umerri yuker Ruza tuzyint, tameṭṭut n Iwadaren yettnadin amek ar ad d-yerr ttar. D twaɣit i yeḍran di tmurt n Leqbayel: tlata yergazen ttnaɣen am uccanen ɣef Ruza tuzyint; uzlen idammen tlata iberdan.»\nAlger Républicain yesnulfa-d tamsalt-agi i wakken kan ad yessimes tlata yergazen agi, ahat ad-ten-yeǧǧ wegdud i sen-yeṭṭfen afus acḥal aya, mara iẓer belli yexnunes nnif-nsen. Axaṭer ma yeǧǧa-ten wegdud ad ishilen i usɣḍel. Tamsalt agi n Ruza tuzyint yeskaddeb-itt imir imir weɣmis «Egalité» n Ferḥat Ɛebbas ass n 13 deg aggur n Furar 1947. Yura-d weɣmis agi deg iseṭṭiren-is imezwura: « Imenfan n tmurt n Leqbayel d wamek i ten-cqirriwen iserdasen n Fransa», yenna belli tameṭṭut-a d iserdasen n Fransa itt-iḥebsen nettat d waṭṭas n tlawin d temɣarin deg yiḍ n 24 di yennayer 1947 di taddart n At mendas deg Umecras. Yerna anect-a d ayen i d-isnulfa weɣmis “Alger Républcain” I waken ad isluɣ taluft, u ad yernu zzit i tmes.\nI wakken kan ad-begnen i wegdud, belli d inifiyen i yellan, yrna mazal-iten d imdukal am zik, arnu ɣer-s tamsalt agi tesnulfatt-id Fransa i wakken ad tebḍu ger-asen, yerna ad t-sexnunes ismawen-nsen, yeqsed Ḥmed Umerri netta d sin lyuṭnat-ines: Iwadaren Ɛli d Ḥaǧ Ɛli Arezki, la SIP n Umecras (la société indigène de prévoyance), ɛerran-tt iḍ n 25 di yennayer 1947, sdat n tmanya (8) inagan. Ɣef tedyant agi dɣa, yura weɣmis «Echo d’Alger» id-ifɣen ass n 28 deg waggur n Yennayer 1947: « Tamurt n Leqbayel mazal-itt ddaw uzglu n terbaɛt n Umerri. Tlata imenfan ukren 450.000 frank di la SIP Umecras, uɣen abrid, mbeɛd mi sefrawsen inagan »\nḤmed Umerri iɣab am yitri\nAss n lḥedd, 16 di Furar, aseggas n 1947, iruḥ Ḥmed Umerri ɣer wemdakel-i s Wasil Ɛli n Iɛezzunen iten-id-iɛerḍen s imensi netta d Lyuṭna-ines amezwaru Ḥaǧ Ɛli Arezqi. Yuɣ lḥal Wasil, tesḍemeɛ-it Fransa ad s-tfek cciɛa yerna ad-stsemmeḥ akk ayen yexdem yakan, ma yella yenɣa ccifan-is Umerri d Ḥaǧ Ɛli. Yerna tessaweḍ-it ad yamen belli Umerri yeqsed ad yaker azal n 4 neɣ 5 n tullas si taddart-is, ger-asent yiwet i-s-yettilin I Wasil Ɛli. Aɣmis Journal d’Alger I d-yefɣen ass n 16 d 17 di Furar 1947, igan azwel i usebtar-is amezwaru: « Deg idurar n Leqbayel, Umerri d Ḥaǧ Ɛli yenɣaten yiwen seg yimdukal-nsen», yeḥka-d deg yeḍrisen-is yenna: « ... Di taddart Iɛezzunen, I d-yezgan deg lɛerc n Kuryet, i yenɣa yiwen i wumi qqaren Wasil, sin imenfan agi i wakken ad d-yerr ttar ɣef nnif-is yexnunsen». Ḥemmad Muḥend Arezqi yeskaddeb ay-agi yenna di cahada-ines: « Argaz agi yeskaddeb imi id d-yenna belli Umerri iqsed Iɛɛezzunen i wakken ad yaker, ḥeqqa ḥeqqa, kra n tlawin is-yettilin I Wasil, ayagi d lekdeb imi Umerri yella d amdakel-is yerna nepa yides d iḍulan. Rnu ɣer-s Umerri d anifi, d argaz aḥermi, Ur t-nessin ara ixeddem deg tigi. » Dɣa deg wexxam n Wasil Ɛli isen-d-sɣimen i Umerri akk d Ḥaǧ Ɛli wid imi fkan laman.\nƔef akken id-nnan yiɣmisen n lawan-nni Ḥmed Umerri d Ḥaǧ Ɛli Arezqi, ɣlin di tcerkett i sen-d-thegga Fransa s ufus n kra n wid yeddan yid-s am Rawli Akli, yellan imiren d aselway n tɣiwant n Iɛezzunen, akk d Ṣerrur Akli yellan ula d netta d lmir n At Lqayed. Xtaren Wasal Ɛli i wakken ad d-ineɣ Umerri d Ḥaǧ Ɛli imi ẓran d imdukal-is yerna gan-as laman d amqran, sehlen-as maḍi akken ad-ten-ikellex. Journal d’Alger I d-yefɣen ass n 18 di furar 1947, deg isetiren-is imenza yura-d ɣef tmettant n Ḥmed Umerri d Ḥaǧ Ɛli yenna: « Yir tagara n sin imenfan. Umerri d Ḥaǧ Ɛli ɣlin di tcerkett isen-tundi Fransa s ufus n Leqbayel merra. Tenɣaten ɣef tbaqit n seksu di taddart n Iɛezzunen s ufus n twacult Wasil. » A ɣmis agi yeḥka-d s ttfaṣil tadyant akken teḍra:\n« Wasil iɛerḍ-d Ḥmed Umerri d Ḥaǧ Ɛli ɣer imensi id-yettwaheggan ɣef ddema-nsen. Fkan-as laman, qesden taddart n Iɛezzunen tameddit n wass n lḥedd 16 di Furar. Mi yewḍen ɣer din, llan ttuselḥen dayen kan. Mi i d-ttheggin imensi, wid I d-xtar tejmaɛt ad-ttekkin di tedyant, zzin-d i wexxam am umeqyas i wakken ad ɛassen sin yergazen agi ma yella ɛerḍen ad rewlen. Ma d Wasil Ɛli Ben Ɛmer akk d uḍeggal-is Wagni Arezqi setreḥben yissen (....) Mi yelhan deg imensi isen-d-gerzen, i fureṣ wagni Arezqi tagnitt, yuzzel ɣer Ḥaǧ Ɛli icudd-it s umrar, imiren kan, Wasil i ssureg tamgḥelt-is ɣef Umerri ijreḥit yeɣli, lamaɛna ur yemmut ara imiren. Ɣas akken yejreḥ, isuffeɣ-d taḥerast-is, ijbed znad, lewjeh amezwaru iḥuza Wagni Arezqi di tayett, wis-sin, yessafeg-as tacacit i Wasil Ɛli. Akken it-iẓra ur yemmut ara, yekker-d Wasil iɣawel yeddem-d abeckiḍ n Ḥmed Umerri i yeǧǧa sdat n twwurt mi-d-ikcem, yewwet yi-s Ḥaǧ Ɛli yellan yetwarez, iḥuza-t deg wul, imiren yezzi-d ɣer Umerri, yexnunsen deg idammen-is, ikemmel-as, yenɣa-t.»\nAɣmis agi yura-d daɣen di tezrigin-is id yefɣen ass n 17 di Furar 1947, belli Umerri, d lyuṭna-ines Ḥaǧ Ɛli yenɣaten yiwen seg imdukal-nsen. Azekka-nni kan, ass n 18 di Furar, aɣmis agi , am akken yebɣa ad d-yerr aman ɣer tregwa-nsen, iɛewed azwel i umagrad-is, yura-d: « Umerri akk d Ḥaǧ Ɛli ɣlin di tcerkett i sen-tundi Fransa. » I wakken ad sensen times iceɛlen, wa ad-ssimnen medden belli tadyant-agi, tufaf, tɛedda deg uqerdac, rnan-as-d: « S ufus n Leqbayel ». Umerri akked Ḥaǧ Ɛli, ttwaɣedren di laman, ass n 16 di Furar, aseggas n 1947. Ass i deg I d-tlul l’ O.S. « Tuddsa Timselleḥt Tuffirt » n ukabar PPA. Ur ḥḍiren ara i wakken ad-ttikkin, ad rnun iɣallen-nsen ɣer-s.\nAɣmis n «Echo d’Alger», n wass n 18 di Furar, yura ula d netta: « A yadra lmut n imenfi Ḥmed Umerri d tagara n imenfan di tmur n Leqbayel?». Aɣmis agi, ass-nni, yefka-d asteqsi i ɣef nezmer ad-nerr ass-a, imi ɣas akken yemmut Umerri, gran-d deffir-s yemdukal-is, wid i kemlen amcwar n umennuɣ yebda. D Iwadaren Ɛli, lyuṭna wis-sin n Ḥmed Umerri i yuɣlen d aqarru ɣef terbaɛt mbeɛd mi yemmut wemdakel-is, s wakka ikemmel abrid i yenjer Umerri deg umenuɣ ɣef timmunent d tlelli n tmurt.\nIwadaren Ɛli irewel-d si larmi n Fransa deg aggur n Meɣres aseggas n 1944. Akken yesla s Umerri, d umennuɣ-ines, yekcem di terbaɛt-is, yuɣal syin akin d afus ayeffus n Ḥmed Umerri: d lyuṭna-ines wis-sin. Akken kan yemmuten Umerri d Ḥaǧ Ɛli, yuɣal Iwadaren d aqerru ɣef Terbaɛt, syin akin tarbaɛt-a tekcem di Tuddsa Tuffirt: O.S. n ukabar n wagdud azzayri (PPA), kemmlen akken-nni, i wazal n 4 iseggasen, amennuɣ i yebda Umerri. Deg useggas n 1950, ass mi s tfaq Fransa i l’O.S. tsekfel-d imvberen yellan ɣef uqerru-yis, ttwaṭfen kra si terbaɛt n Iwadaren ma d wiyaḍ nɣanten.\nAta-n wacu yura weɣmis n Le Figaro ɣef tedyant agi yakan: « Mbeɛd mi ttnadin ɣef wergaz-agi, d umennuɣ yekkren, tlata n imenfan icudden ɣer ukabar n PPA, ttwaṭfen deg idurar n Leqayel. Yiwen ṭfent, sin nniḍen rrundan-d.» Iwadaren yettwaṭṭef ula d netta ɣer lḥebs aseggas-nni. Iɛedda di creɛ tlata (3) tikkal, uqbel ad-as-ḥkmen s lmut ass n 06 di Meɣres 1952.:\n« D wagi i d abrid wis 8 ara iɛeddi deg wexxam n creɛ n Tizi Wezzu. Ḥekmen-as i Iwadaren, imenfi-agi n tmurt n Leqbayel, s lmurt. Llan ḥekmen-as yakan tlata yiberdan s ukerfi n yal ass. » I yura weɣmis Le Figaro.\nSetta waguren mbeɛd, ass n 23 di Tuber 1952, ksen-as aqerru s lfinga di lḥebs n Tizi Wezzu, yuɣlen ass-a d axxam n yedles n temdint-agi. Aɣmis La Dépêche Quotidienne n wass n 24 di Tuber 1952 yura-d ula d netta di tewerqett-is tamezwarut: « Imenfi Iwadaren id-iɣeḍlen lxuf ɣef tmurt n Leqbayel gezmen-as aqerru iḍelli di Tizi-Wezzu. »\nAkka ihi, i teḍra d Ḥmed Umerri d yemdukal-is. Fkan-d ayen umi zemren. Fkan tiyita i Fransa, almi seɣlin lǧehd-is di temnaḍt n Leqbayel. Ismawen-nsen qqimen deg umezruy, imi d nutni id-iheggan ussu i tegrawla n 1954, i deg yeddukkel wegdud s lekmal-is i wakken ad-yessufeɣ arumi. Ass-a nenna-awen-d amezruy i ilaqen ad yuttwaru deg yidlisen n umezruy, ad yettwasɣer deg iɣerbazen n tmurt. Deg useggas n 1983, amazray Tahar Useddiq yura adlis ɣef ugrawliw-agi umi iga azwel: Ḥmed Umerri (i d-yeffɣen Tizrigin Laphomic) i waken ad yeqqim yisem-is, yiwen ur t-itettu. Ass-a, ismawen n Umerri d yemdukal-is, ttazzalen ɣef yilsawen, qqimen deg isefra id-iḥekkun ayen xedmen. Ar ass-a n wussan, tilawin cennunt ɣef Ḥmed Umerri, sefrant ɣef ṣṣifa-s, ɣef nnif, tirrugza d tissas yella d ayla-s, ssefrant daɣen ɣef tmettant-is, ɣef wamek yettwaɣder di laman almi yuɣal d amedya i wid ixedɛen tagella d lmelḥ. Ula d ifennanen akk d imedyazen yettwasnen di tmurt n Leqbayel, bḥal: Ait Mangellat, Maɛtub, Mezdad Aɛmer, Nurdin Cennud, Jura, tarbaɛt tagrawla, tarbaɛt afus, …d wiyaḍ nniḍen deg aṭṭas yid-sen, cnan, ssefran, fella-s, nnan: dazamul n tegrawla, d azamul n tlelli u d amedya ɣef laman, ɣef tdukli yettwaxedɛen, akken yenna umedyaz deg wawal-is: « ziɣ kulci d awal, iḥbiben tikwal tettun azal n tdukli ». Ma medden zgan smektayen-d amek yemmut Umerri, nekni nesmenyaf ass-a ad nesmekti amek i yedder: d ilelli.\nKra n isefra :\n1-Llah Llah Umerri\nUla d isem-ik d imserri\nAt-aya Ḥmed Umerri\nAt-a yekka-d Tizi-Wezzu\nAbernus-is n leḥrir\nI waḍu la t-yetthuzzu\nAd-tḥeznemt a tulawin\nYemmut ɣef uḍebsi n seksu\nAt-a yekka-d Timizar\nAbernus-is n leḥir\nIruc- it-id s leɛṭer\nYusa-d ṭbib ad t-iẓer\n2-Keččini a Ḥmed Umerri\nAy izem id trebba tɣurfett\nTruḥ tbeddel tayett\nIt-ixedɛen d iḥbiben-is\nMačči d tabenâemmett\n3-Lkar n At Umeqran\nXemsa uxemsin d aterras\nIḥbes-itt Ḥmed Umerri\nIḥseb-iten-id am tullas\nAd tḥeznemt a sut Wasif\nLexbar yewwed-d tarwa-s\n4- Tekkes taluft i yeɛdawen\nTusa-d ɣer igellilen\nḤmed Umerri iten-iḥemlen\nNɣant wid yusmen\nS kra n win ixuṣṣen\nSyes lerbaḥ ɛummen\nIḍum laẓ deg yexxamen\nYettawi-d ula d akraren\nIɣder-it win yumen\nƔer tbaqit is-d-ihegga lekfen\nAit Menguellet (Tasfift asefru, 1986)\nUla d win t-inɣan\nUr yebni fell-as\nYenɣa-t s laman\nAqbayli ad iban\nAd t-ineɣ uqbayli\nIɣab am yetri\nTagrawla (Tasfift Faḍma n Sumer, 1984) :\nD argaz afeḥli\nD idammen inifi\nLbaṭel ur t-iqbil ara\nYekker-d di teẓgi\nYekker-d d ilemẓi\nYeḥder i lbatel\nYeggul ur yekni\nMačči d awezɣi\nAɛdaw agi ad yepwaɣḍel\nYeḥder i lbaṭel\nDi leqbayel Yeggul ur yekni\nWala ad yanez i ddel\nAɛmer Mezdad ( Amud n isefra :Tafunast Igujilen, Imedyazen, 1991, p.12.) :\nAkken kan yebda tikli\nAṭṭas ip-yeddan fell-as\nSemman-as medden imenfi\nNepa d tirrugza i d ayla-s\nMa d win illan d aneṣli\nI Ḥmed isbur talaba-s\nAnwa-t Ḥmed Umerri\nMa wer s-yezmir urumi?\nMatub Lwennas (Tasfift Tissirt n Ndama, 1987):\nUr d-ǧǧin yimezwura\nAyen ara d-nebder nekkni\nArgaz lqedd n truka\nYella deg wawal d Umerri\nS lkuraǧ d tirrugza\nI ittḥarab Arumi\nAsmi yenfeḍ ɣef lǧefna\nSsebba-s d Aqbayli\nAsmi yeɣli ɣef lǧefna\nSsebba-s d Aqbayli.\nS ɣur Jeǧǧiga N At Benɛli\nINTERVIEW du professeur Chafik2, par ????\nLa modernité est un tout. Ce n'est pas uniquement la technique importée, mais aussi des valeurs clés, de rationalité, de rigueur, de prise en compte de l'histoire. Ceci dit, je ne suis pas laïciste. Pour moi, l'islam prône "la laïcité". Il faut savoir faire prendre la greffe. Beaucoup d'enseignements de l'islam sont occultés par les tenants de l'islamisme. Ils ne tiennent pas à ce qu'ils soient explicités. En politique, que veut dire "et les sujets sont en concertation entre eux" (Wa amruhum choura baynahum) ? Nos oulémas ne veulent pas répondre. Or, l'islam a montré, par là, le chemin de la démocratie. Parmi les derniers versets révélés : vous lisez "Pas de contrainte en matière de religion" (La ikraha fi'ddin). Traduisez, cela montre la voie de la liberté de conscience. Quand le Coran nous dit, "Mohamed est le dernier des prophètes" ou encore que "les savants sont les héritiers des prophètes", cela veut dire, à mon sens, que la pensée discursive devrait prendre la place de la pensée intuitive. Problème, comment faire admettre à tous que "savants" dans ce verset ne renvoie pas exclusivement aux oulémas mais aux tenants du savoir en général. La greffe passe par l'assimilation de tout cela.\n2 Articles sur l’oeuvre de Djamel Benaouf, « Timlilit n Tɣermiwin »\n“Agdud ur nefriz lehna\nS yiles-is ma ur t-id-yenni ara\nAd yecrew tidi merriɣen”\n– L’œuvre de BENAOUF DJAMEL, peut être présentée comme une histoire d’amour, mais le thème de l’ amour n’est qu’un prétexte pour ce travail littéraire qui traite en réalité de questions plurielles : histoire, politique et littérature s’intriquent dans le quotidien d’une grande ville algérienne des derrnières années.\nLes problèmes de la vie quotidienne marquée par la lutte contre l’injustice et les exactions de la police, la lutte des berbères pour leur dignité, leurs droits identitaires et culturels constituent la trame de ce livre où BENAOUF tire la sonnetre d’alarme sur ce qui se passe en Kabylie où le peuple autochtone est aujourd’hui la gtande victime de cette conugaison d’évènements.\n-« Yidir » et « Tudert » les personnages principaux de cette histoire d’amour gardent leurs sentiments pour eux-mêmes. Ils vivent dans une société où les traditions sévères obligent les gens à cacher les émotions et les sentiments. De plus, les interdictions imposées par les fondamentalistes et la police mettent en synergie leurs moyens de répression sur les couples qui osent marchee main dans la main dans la rue ou s’embrasser en public. L’histoire d’amour de « Yidir » et « Tudert » n’est pas citée au début où le narrateur décrit principalement la répression du pouvoir envers les militants kabyles.\nAu fil des pages, l’auteur transfère son attention sur « Yidir » et « Tudert » qui luttent pour la reconnaissance de leur identité berbère,. Les deux peronnages finissent par se déclarer leur amour et le vivent ouvertement. Leur bonheur et intimement sous tendu par un sentiment d’angoisesont décrits admirablement.\n-DJAMEL BENAOUF est sans aucun doute un auteur appelé à une grande renommée. Son travail littéraire apporte un changement remarquable dans littérature kabyle introduisant des nouveautés en matière de style et de langage. Le thème abordé est très original.\nJusqu’à présent, les œuvres et narrations kabyles paraîssent tout identiques, la majorité des textes présentant de grandes ressembalnces Les causes sont, d’après nous, les suivantes :\n– le langage qui accuse le manque d’avancement.\n– le thème généralement traitant de la question d’identité , condamnant la regression de la culture kabyle, où la les problèmatique sociale et sentimentale est récurrente.\nBENAOUF choisit une perspective différente. Des aspects considérés comme mineurs jusqu’à présent en littérature kabyle deviennent, ici, le centre d’intérêt.il explore le coté humain et individuel. Les sentiments et l’affection qu’éprouvent les personnages sont décrits de façon magistrale. Sa connaissance intime du langage kabyle nous rend familières des locutions et des expressions anciennes, réeffermissant un style poli et plein de nuances.\n-En contexte de littérature kabyle, il est important de rappeler que la langue est pratiquée dans une société qui était exclusivement orale il ya seulement quelques décennies.\nBENAOUF fait montre d’un engagement profond dans la promotion et développement de sa langage maternelle en utilisant des moyens modernes nécessaires pour décrire de nouveaux concepts. On sent clairement ct effort à la fin de l’œuvre.\nTraduction de l’anglais, texte en langue française corrigé par A. Mezdad\n“Ɣas yettban-d wul yeqqur\nAm wuzzal ḥesri\nNetta daxel d awaqur\n2° ) « Timlilit n Tɣermiwin , un beau texte » de Djamel Benaouf, par M.A. Salhi\n“Timlilit n tɣermiwin” est un nouveau texte romanesque écrit en kabyle. Son auteur est Djamel Benaouf : Un nom à retenir. Il est édité en 2002 par les éditions l’Harmattant, dans la collection « Tira, langues, littératures et civilisations berbères » que dirige Kamel Nait Zerrad.\nEcrit dans un style attirant, ce texte opère bien une rupture dans l’écriture romanesque Kabyle tant par sa thématique, son style que par conception romanesque. En effet, ce roman ne raconte pas contrairement aux premiers romans Kabyles, le combat identitaire berbère, même si ce dernier constitue l’un de ses motifs (essentiellement au niveau du discours). Il aborde plutôt la vie quotidienne des gens humbles et simples, principalement de deux personnages qui s’aiment mais se gardent de se déclarer l’amour.\nEn fait ce roman ne raconte pas une histoire, à contours évènementiels élaboré en romance, qui se lit au premier plant. On peut penser que l’histoire d’amour de Yidir et de Tudert en est une. En réalité, elle ne fonctionne que comme la toile de fond d’une description détaillée et captivante de la quotidienneté de ces gens humbles et simples qui sont victimes de tout type d’abus. En quelque sorte c’est un pré-texte qui donne au texte une force et un cohésion thématique et discursive remarquable. Le narrateur ou plutôt les narrateurs, car les instances de la narration sont diverses et complexes dans le roman de Benaouf, raconte plusieurs petites histoires liées à plusieurs personnages, décrivent les sentiments, les révoltes, et l’impuissance de ces derniers. Tout en liant ces petites histoires à un passé tantôt objet de questionnement et de refus, à un présent dur et imposé et à un avenir ambivalent fait de peur et de crainte, mais aussi d’espoir et de rêve, l’auteur de ce texte, les imbrique dans un continuum narratif et discursif qui prend en charge la description de cette quotidienneté.\nDans ce texte se lit un humanisme, où la condition individuelle est mise en exergue, qui se veut révolte mais sans violence aucune. La collectivité y trouve aussi sa place. Elle est approchée et décrite. Beaucoup de faits historiques sont introduits dans le texte pour mieux saisir et mettre à nu les injustices et les arbitraires dont sont victimes les populations opprimées.\nLe roman est raconté dans un style attirant qui donne aux lecteurs l’impression de regarder un tableau, un beau mais triste tableau, reflétant la réalité quotidienne. Ce style est fait d’humour et d’images dans l’expression, de douleurs et d’espoir dans le contenue de constatation et de révolte dans le discours. C’est en somme, un style qui berce le lecteur mais il ne laisse pas ce dernier indifférent ; et surtout, il est une écriture nouvelle dans la littérature Kabyle. Le texte du roman est ponctué d’images. Les comparaisons et les métaphores embellissent les paragraphes. Les proverbes et autres expressions populaires rythmes le texte tout en lui donnant un ancrage certain dans la réalité qu’il décrit. Plus d’une centaine de ces expressions, sont utilisés des fois avec discours rapportant des fois insérés d’une manière agréable dans la trame de narration ou dans les passages descriptifs ou commentatifs. Les instances\nde la narrations changent généralement avec le changement de l’histoire. Le narrateur est omniscient au début du roman. Il devient vite intradiégitique puis homodiégitique intérieur, avec les digressions, occupe aussi une place non négligeable. Ces jeux d’alternances dans les instances de la narration reviennent assez souvent dans le texte. Ils le caractérisent même. La langue utilisée est très élaborée, un grand effort à remarquer à ce niveau. Des néologismes, avec équivalent en français donné en fin de l’ouvrage, des archaïsmes et des expressions toutes faites mais superbement utilisées dans des endroits où l’en peut sentir la nécessité.\nEn conclusion, le roman « Timlilit n tɣermiwin » de Djamel Benaouf est un beau texte qu’on doit lire.\n*Benaouf Djamel,« Timlilit n tɣermiwin : Ungal = La ville- rencontre : Roman en Kabyle, l’Harmattant, Paris 2002, ISBN : 2-7475-3108-2(Prix : 15 Euros) »\nIẒURAN Racines.N°43-Juin 2003\n- Md Akli SALHI: Docteur. ès en littérature amazighe, enseignant à l’université de Tizi-Ouzou.\ndans notre rubrique Téléchargement : http://www.ayamun.com/Dictionnaire-Ait-Snous.pdf\nTamedyazt Sɣur Crif Xazem\ntukkist deg tesɣunt , The Amazigh Voice, Volume 19, Issue 1\nChérif in Amazigh Gothic by Gwenn Seemel (2008)\nCherif Khazem was born in thé village ofAït Bu Yahia in Kabylia, Algeria in 1954. He grew up in Tizi-Ouzou and Algiers. At thé âge of 18, he went to Paris where he got interested in theater and met Mohya. In 1979, Khazem leftfor thé United States. Baker, painter, poet, and teacher, Khazem is now interested in short-length movies.\nHis poems, he déclares, are évidence ofhis tumultuous life. Inspired by Native American oral literature, Kafka, but also Hallaj, Rumi, Mohia, El Hasnaoui, and many others, Khazem 's poetry is both thé expression of frustration and thé désire to live thé présent moment. He writes: " deffej ayfum yujal yecca yi, alami ttywefbey ula seg-yiman iw" (I pursued bread, and it ended up eating me, so much so that I became alienated from myself).\nWhen he speaks ofthe Kabyle language, Khazem speaks oflove and pain, "we are caught into each other" he adds. In this sélection, Khazem reflects upon several important questions that are related to our contempo-rary world and breaks awayfrom traditional poetry while complementing it.\nCherif Khazem ilul di taddart at-BuYaḥya, deg Leqbayel, aseggas 1954. Yekker-d deg Tizi-werru d Lzayer tamanaɣt. Mi imed 18 deg tudert-is, yeffeɣ ɣer Paris anida yerra ddehn-is ɣer umegzun, yemlal d Mohia. Deg 1979, Khazem igemmeḍ armi d tamurt n Marikan. D axebbaz, d amseklut, d amedyaz, d aselmad, tura Khazem iger iman-is deg isura n sinima, wid wezzilen d wid ɣezzifen.\nIsefra-ines, akken yenna, d inigan n tmeddurt-is yegrawlen. Yugem-d ula seg tsekla timawit taneslit n tmurt n Marikan, akked Kafka, yerna-d daɣen sɣur Hallaj, Rumi, Mohia, El-hasnawi, d wid nniḍen. Tamedyant n Khazem d tin win ibaten seg wussan yeţensaren d wamek ara ifaṛes deg-sen. Yura : « Ḍefreɣ aɣrum yuɣal yečča-yi, allarmi ttɣerbeɣ ula deg yiman-iw ».\nMi ara d-yeţawi ɣef tmeslayt n Leqlayel, yeţawi-d ɣef tayri d teqreḥ. « Aqlaɣ ncudd seg wa ɣer wa », i d-irennu. Deg tukkist-a, khazem yenna-s awal-is ɣef tlufa yeggten, tidak meqqren, i d-yeţmaggar wemḍal ass n wassa ; yegzem aseɣwen d tmedyazt taqburt, yesnarnay degs.\nKul yiwen tabarda-ines\nAyen ibudd i-t-ideggiren\nAsmi ara yessers taɛkwemt-is\nAd-tebdu tudert; ṣseha d-lehna-ines\nAṭan yurew-d adeddi\nadeddi yurew-d ddwa\nDdwa yerɣa d y eḥla\nAy ul, cfu ur nteţu ara\nMa tufiḍ abrid yergel\nTuɣalin, tunḍa fiḥel\nA yul ifassen xemmel\nAnwa ara-k iselken ?\nXas tugaded ad k-čcen\nAr zdat elḥu gar wuccanen\nMa yella annect enni n-wussan\nDi lakul taserwalt yeḥfan ?\nTeţedduḍ teskuffuteḍ urfan\nMazal ur teɣli timiṭ si llufan\nAwal am tcemmuxt\nAwal am tbarda\nAwal am tala\nAwal am tregwa\nS wawal fad yeswa\nWin i d-yugmen yezra\nWayeḍ teqqen-it trugza\nZewǧen medden s txutam\nYuli-d wawal aẓidan\nYefsi deg yimi\nAm ufrux di Iqebs\nItɣenni i yiman-is\nAyen akka a Rebbi\nMedden yakkw byan ad ḥlun\nNek bɣiɣ ad nedfeɣ\nA Rebbi ɣur-k deɛɛuɣ\nDayen waqila jehleɣ\nYenɣa-yi wuqlal bɣiɣ\nMi faqeɣ sɛiy ayen bɣiɣ\nTthuzzuy ixf-iw am akken ugiɣ\nƔer teglizit yeţi yiles-iw\nWigi dayen d amur-iw\nTehliḍ dayen ur ţru a yixf-iw\nAḥeq iles izedɣen imi-w\nKul yiwen d iman-is\nLukan tideţ tella\nA m-ţ-id-agwmey si tala\nUl zriɣ yessaram yebɣa\nƔer lekdeb terra-t tmara\nIwulef aḥemmel d lamuda\nIffeẓ deg imawen neţara\nNeqqar di sin erret-ay s aẓekka\nWin ifaqen yeẓra\nUlawen d tayuga\nD imdukal di rreḥba\nBnan, hudden tawenza\nkul ul d iman-is\nkul tasa s waṭan-is\nDernière révision : lundi 28 mai 2012


Q=14	C=0	SS=0	LS=0	PS=14	DC=0	LC=0	SD=0	BS=0	G0=6	G1=2	G2=1	DLID=ber_Latn	BODY=Naṣer Zefzafi: nec d argaz n umsawal | Le RIFAIN\nNaṣer Zefzafi: nec d argaz n umsawal\nDeg ijjen ulaɣi i baba-s, yenna-dd Naṣer Zefzafi belli netta ɛad iqqim x lεahed. Mamec ittetter ad rxun i merra inekraf isertanen x Lḥirak zzag-sen Lbacir Ben Cεayeb. Mamec ittbedda aked taqsuḥi n Muḥemmed Jellul. Iwekked Zzefzafi ila netta d argaz n umsawal.\nZeg ijjen uɣezdis nniḍen, tuɣa izwar i Naṣer Zefzafi d Nabil Aḥemjiq ttren zi lmendubiya n leḥbes ad munen aked Muḥemmed Jellul di Ṭanja niɣ di Fas kudkud i ten ɣa smunen di leḥbes n Selwan. Tutra-ya εad wer x-s tetterri lmendubiyya n leḥbes.


Q=6	C=3	SS=1	LS=0	PS=1	DC=0	LC=0	SD=0	BS=1	G0=51	G1=20	G2=5	DLID=ber_Latn	BODY=Ɛeddenbi n ssuq.. Amjahed-nni i wer issin ḥedd | Le RIFAIN\nƐeddenbi n ssuq.. Amjahed-nni i wer issin ḥedd\nƐeddenbi n ssuq\nYura-t: Muḥemmed Ameẓẓyan\nAturjem : Andic\nYettwassen s tmenna-nnes idewlen s lemtul : « Amjar d yeqqim d amjar, beddlen-as fus waha ». Awal-a yedwel neqqar-it xmi ca n ḥajet wer tettbeddil tettɣima amenni. Ula kṭer xm nessawal x ca n lḥukuma niɣ ca n lḥizeb. Min iɛnan ina zeg Imeɣrabiyen wer ittsarin deg wazzareg n ssiyasa ? bab n tmenna-ya, icelxen di zzman, yedwel zi lemtul. Ittwassen di ca n jjwayeh di Arrif, ula kṭer di leswaq n Ayt Weryaɣel, leswaq n Igzennayen d jjihet n usammer di Arrif. D yina d leswaq min ɣa ittraḥ s waṭṭas. Mayemmi i d-ttfekkareɣ bu tmenna-ya lux ? min iɛna bnadem-a ?\nMinzi luxa aqqa-aneɣ di lweqt-a (beddu n Kṭuber) zi mkul aseggas, nessemɣara zeg imjahden n jic tteḥrir, inni zzag-sen iddren d inni immuten. Di beddu n mkul Kṭuber, ,nettzewwaq iwalen maḥend ad nessemɣer zi « imjhaden » iwwḍen temɣer. Zzag-sen min ɣa yella sseɛd ad asen-mmewcen iwarditen, din zzag-sen semman izubaq s yisemawen-nnsen, ttwarun x-asen idlisen. Maca am bnadem-a wa, wer qaɛ wer x-as nettesli. S uya, axarres-inu iraḥ ɣer-s, maḥend ad nweqqer aktay-nnes d twengimt-nnes, ad nweqqer ula d tawengimt n merra imjahden ittwattun.\nIsem n bnadem n min xef nssawal, qqaren x-as Ifaysbukiyen « amussnaw n Arrif ». Netta d Ɛebdennbi niɣ « Ɛeddenbi » s yiles Arifi. Ittwassen s yisem n « Ɛeddenbi n ssuq » minzi ila ikkal ittsuḥ di leswaq n Arrif iḍeffar aleqquz-nnes n weɣrum. Wer din ḥedd zeg Irifiyen wer t-yessin niɣ wer xas-isli niɣ wer yesli x tmenna-nnes iwwḍen ar tmussniwin, maca drus zzag-sen wi yessnen amezruy-nnes n tidet.\nDi Mares 1984, mmelqiɣ baba twalat-inu tamezwarut di Hulanda, nec ttuɣa-ayi d ameḥḍar di tesdawit mani baba ila ittmuttuy d aḍlib di tmura. Ɛeqleɣ isseqsa-ayi xef « Ɛeddenbi » ma yeddar ? Nniɣ-as s nniyyet-inu : « ma tessawaled x Ɛeddenbi n ssuq ? » Yerr-d xafi d netta istuɛjub : Man ssuq ? Nec ttseqsiɣ-cek x Ɛeddenbi, amjahed. Nnbdehḍeɣ, ma abuhali-nni ila yella d amjahed ?\nIɛawed-ayi baba cwayt x tudert-nnes deg ussan mani ila ssujaden i jic tteḥrir kunṭra i Ifransisen deg Igzennayen, i ttuɣa yellan adu ufus Afransis. Ila din amsawaḍ d usujed ittemsaren x iymiren n Ispuniya. Zeg imukan-nni ila din Larbeɛ n Tewrirt, mani din ijjen ssuq mani ttemsagren tiqebbal n Arrif am Ayt Weryaɣel d Igzennayen. Ɛeddenbi ttuɣa-t d ijjen zeg imjahden innufren, ikessi lesnaḥ ittawi-ten ɣer Igzennayen, wami yeḍḍuqqez umenɣi di 02 Kṭuber 1954, igga min x-as. Bla ma a nessiwel x teryazt-nnes deg umenɣi, ila ittawi inegzam ɣer jjihet n Uspanyu mani wer din ḥedd.\nD wa d « Ɛeddenbi » i ila wer ssineɣ, maci nec waha i ttuɣa wer t-issinen. Wer t-tessin lmendubiya yuɛlan n tnezbayt d jic tteḥrir ; wer t-ssinen tisdawiyin d tmezgidawin, wer t-ssinen inni ixeddmen di tmesmunin. Ɛeddenbi am waṭṭas n yen wer nessin di tmurt-a tanita. La d ijjen ma issen x umezruy-nnsen, niɣ ttren s lḥeqq-nnsen ḥuma ad zzag-sen neɛmen. Dewlen ɣer deffer zegga yeṭṭef Lmuɣrib listiqlal jjin amkan i « imjahden imzewwren ». Mala nekker a nessij x min ittwarun di lweqt-nni a naf aṭṭas zeg inni iddaḥaren taryazt, ttcekkaken di tidet n yenniḍen. Maca Ɛeddenbi netta urid d bu stilu ḥma ad yari idlisen. Ila yella d amjahed, wer t-issin ḥedd, immut d amejdub d abuhali.\nDeg umsagar-nni i dayi-ismunen aked baba, ɛeqleɣ nniɣ-as : « Ɛeddenbi d abuhali ». « Netta yellan s leɛqel-nnes weḥḥd-s zzag-kum gi Arrif » Irr-d xafi baba d netta itthezza azellif-nnes s utebheḍ qbel ma ad isiɣi : « ixḍar ad ibbuhli ḥma wer t-neqqen, mli wer yeggi amenni ili inɣa ixef-nnes niɣ ili nɣin-t ».\nƐeddenbi ixḍar tibbuhliya, maci ɣir ḥuma ad iqqim yedder waha, maca ḥuma ad yini min ixes. Ma ccreɛ iksi stilu x ubuhali ? Aqqa awal-nni i zi d-nebda ttuɣa-t ismqudda zzag-s jar wakud n Ispuniya d wakud n Listiqlal. Mani Lmuɣrib igga listifta x ddustur, yebda lḥizeb b Listiqlal ibeṭṭa tiwriqin di ledcur d leswaq. Ḍeffarent midden maḥend ad sewwten s « wah ». Wenn ɣa yinin « lla » tteḥsaben-t d lxayen, netta ibedd-asen d iɣes n tmijja, yedwel Ɛeddenbi yeqqar-asen di leswaq :\n« mux kid-s ttakim ? yuzzur yak ? … Iwa lux sbert-as waha »\nTtuɣa isxeddam iwalen axmi iccat-d x-asen lemɛani. Midden ila tticen-as ttmenyat bac ad zzag-s nfekken, ad nfekken zeg wawal-nnes n lefḍayeḥ. Di ssuq n letanyen ilaɣa-d x-as lqayed ḥma ad asen-yini i midden ad d-asen ɣer lqiyada. Abarreḥ di leswaq d tenni d tabridt n umsawaḍ i yellan di lweqt-nni. Ibda Ɛeddenbi yeqqar-asen i midden « ay iṭan imeẓẓyanen, iṭan imeqqanen ttbarraḥen-akum-d » Ijjen was, lḥukuma terni di ca n leḥwayej, ittetter ssadaqa. Ixxec-as ijjen ɛicrin Frank. Iwdan merra xezzren dag-s, yenna-as : Lḥukuma lux terni, ula tutra terni.\ncḥal n Ɛeddenbi i ḍeyyɛen aytbab-nnes ? Aṭṭas zzag-sen. Wer nettetter zi lmendubiya yuɛlan n tnezbayt d jic tteḥrir ad tɣez x tsuḍar ḥuma ad aneɣ-tini min ɛnan imjahden-a i yeggin tizemmar-nnsen deg umezruy-nneɣ ? Maca ad aneɣ-tini belli aṭṭas n midden ttuɣa ɣer-sen nnekwet n umjahed amenni waha. Ixess ad ɣerblen, minzi imjahden n tidet wer ggin walu ḥuma ad ɣer-sen tili nnekwet, la d ijjen ma issawal x-as di twengimt n jjmaɛet.\n Issawal da umari, x baba-s :Muḥemmed Sellam Ameẓẓyan i yellan d amɣar n tegrawla n 1958/1959.


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=0	G2=0	DLID=ber_Latn	BODY=Ini: "day b$i$ mass, war Öebbi? U Neppa d Mass n yal cci". Ur ikesseb yal yiman, siwa mgal is. Ur ipbibbi win ibubben taâkkwemt n wayev. Sinna, ar Mass nnwen, tu$alin nnwen. Sinna, a kwen Ixebbeô $ef wayen tellam temgaradem.


Q=0	C=0	SS=0	LS=0	PS=0	DC=0	LC=0	SD=0	BS=2	G0=22	G1=5	G2=1	DLID=ber_Latn	BODY=“Wekkelɣ-as Rebbi i ccix n lǧameɛ!” - La Dépêche de Kabylie\nAccueil Tamazight “Wekkelɣ-as Rebbi i ccix n lǧameɛ!”\nUlac mmaḥ, ulac\n“Wekkelɣ-as Rebbi i ccix n lǧameɛ!”\nDayen, uɣalen les adultes ar wučči ɛeynani, deg uzal qaylal. Ass-nni n lǧemɛa n ruḥ ɣer yaya ad nɛegged. Ih, d yemma i d iyi-d-yesfehmen d acu-t uɛegged. Tenna-k belli mara i fak Remdan d tameɣra. Ruḥ, tura keč fhem les adultes-agi. D’une part qqaren-ak belli ferḥen aṭas aṭas mara d-yelḥeq waggur n remḍan, sakin ad k-dinin belli ferḥen aṭas aṭas mara ifak. Maiis anef-asen, mačči d yiwet n la contradiction !\nAss-nni n lɛid, nek de gma Muṭṭiḍ nelsA iceṭṭiḍen ijdiden. Yemma trouve belli necbeḥ am “yefrax”. Tezga, teqqar-aɣ-d : “ḥadret, tixret i uqebbaṛ, ur semsaxet ara iman-nwen !”. Jamais ad tefhem yemma belli lferḥ-iw nek mačči d remḍan, mačči d iceṭṭiḍen ijdiden, mačči d lɛid n les adultes… Lferḥ-iw d amrireɣ deg uɣebbar, d cikkula alama teffeɣ-iyi-d seg umeẓẓuɣ, d Disey junior alamma yuli yiṭij… Ayen akk ḥemleɣ, ur t-teḥmil ara.\nAzekka-nni, n lɛid yexreb lmux n baba. Yettmeslay d yaya, ur frizeɣ ara d acu d-yeqqar. Akken yessusem, tenṭeɣ-d yaya : “d acu-ten lewḥuc-agi!! I yimeɣban-agi d acu i xedmen? Wekkelɣ-awen rebbi deg laɛwacer-a. Wekkellɣ-as Rebbi i ccix n lǧamaɛ yeggugmen….” Truḥ kan akken d reffu. Nek ur fhimeɣ ara d acu i idran almi sliɣ i jeddi yettmeslay ɣef ḥdac n yilmeẓyen yettwanɣan. Dɣa mekkneɣ tameẓẓuɣt-iw à gauche et à droite bac ad fehmeɣ ugar.\nFehmeɣ belli d les champions n tẓalit d remḍan i yenɣan ilmeẓyen-nni. Nɣan-ten axaṭar ḥemlen rebbi.\nYaya daɣen tḥemmel Rebbi , maɛna tḥemmel medden akk. Ɛni mačči yiwen urebbit i yellan ? Deg acḥal yid-sen ? Anwa deg-sen i iḥemlen ccikula d wurar deg uɣebbar ? Anwa deg-sen d-ixelqen anisati n teḥḍiri?\nAnwa deg-sen d-ixelqen waɣzen ?\nAnwa i d iyi-d-ixelqen ?\nArticle précédentYemmut uneɣmas, amatud umedda- kel n Lezzayer Jean Lacouture\nArticle suivant“Amaru yewwi-d ad yesseqsi wid yuran yakan…”


Q=4	C=0	SS=0	LS=0	PS=4	DC=0	LC=0	SD=0	BS=2	G0=11	G1=7	G2=5	DLID=ber_Latn	BODY=Muḥend Sɛidi : Akarikatrist d umeɣnas n Tmaziɣt i yejjin limart s uɣewweɣ-nnes | Le RIFAIN\nWaxxa idder tudert d taquḍaḍ maca waxxa amenni ijja limart-nnes deg umezruy n unhezzi n Tmaziɣt. D ijjen ttuɣa-t d artista, isselmad tẓuri ɛawed mamec i t-ttuɣa d ameɣnas n Tmaziɣt. Iqqim lebda iccat x Tmaziɣt ar mani d ass-nnes ameggaru, mani ttuɣa i t-iɣleb uxenzir. Nessawal da x umeɣnas Muḥend Ameẓẓyan Ssɛidi.\nIwdan i t-id-itteffkkren, ttfekkren-t-id s ikarikaturen-nnes i ttuɣa i d-ifesser x jjurnalt n Tmaziɣt, ɛawed s ubeddi-nnes ameqqran aked inekraf n umussu adelsan n Tmaziɣt deg useggas n 2007.\nIlul Muḥend Ameẓẓyan Ssɛidi deg wass , 28 Ibrul 1964 di temdint n Midelt, zeg ijjen twacunt zeg Ayt Tedjit. Baba-s Muḥa Uɛli Sɛidi i d-ilulen deg yiɣrem n Ayt Yeɛqub ttuɣa-t d amjahed, ṭṭfen-t iḥewwasen deg wass n 21 yunyu 1954, isseɛda leḥbes n Sidi Sɛid di Meknas ijjen useggas d uzgen, immut aseggas n 1976. D Muḥend xenni yalleh ttuɣa iɛlem tenɛac iseggusa. Yemma-s Ɛica n Ḥmad d Buhu i d-ilulen deg yiɣrem n Azar deg Ayt Tedjit, d nettat ikellfen s ussegmi n tarwa-nnes. Jarkṭer Muḥend i ɣer-s iqqnen ar mani immut, d netta yettlaɣa s yisem-nnes « mma ».\nAbrid n ulemmud-nnes\nIɣra Muḥend Ameẓẓyan Sɛidi di temzgida n Lmasira di Midelt iḍfar tiɣri-nnes deg ukulij n Lɛeyyaci di temdint-a s yixef-nnes. Immutti ɣer usinan n Mulay Smaɛil di Meknas aseggas n 1984.\nAseggas n 1990 iffeɣ d aselmad n tẓuri di temdint n Buɛerfa di jjihet n Ifiyyey, deg useggas n 1997 immuti ad issɣer ɣer usinan n Mulay Rcid di Rracidiya.\nZeg useggas n 2010-2011 iɛqeb-d ɣer Midelt, amkan mani i ilul. Dag-s i yegga deg wayyuren imezwura ijjen laksiḍa, irreẓ zeg iḍaren, yejj-it waya ad iqqim d ameɛḍur ca n tnayen iseggusa, wer inni ad iggenfa al mani yufa ila axenzir iṭṭef arrimet-nnes.\nLaṭṭan-a wer kid-s yufi agenfi, waxxa netta ttuɣa ittmuttuy jar klinikat n Arbaṭ d Lqniṭra ar mani immut tameddit n 21 Dujenbar aseggas n 2013 di Midelt.\nMuḥend Ameẓẓyan Ssɛidi : Artista, aselmad d umeɣnas n Tmaziɣt\nIkarikaturen-nnes lebda ttuɣa ittegg-iten x tɣawsa n Tmaziɣt, mamec igga isefsaren mani mma. Ameɣnas igga aṭṭas n tmesmunin mamec ibedd aked imeḥḍaren n tesdawyin, mani kid-sen ttuɣa iḥeṭṭar di merra inhezziyen-nnsen i ttuɣa itteggen.\nTaddart-nnes ttuɣa-t d raq n yegrawen n merra imeɣnas, d imeḥḍaren niɣ imeɣnas-nniḍen, ɛemmers wer iɛḍil ad iɛawen, s ttmenyat niɣ s wawal iẓiḍen inni d tinni i ttuɣa iccaten aqerṭas x Tmaziɣt.\nAked min yemsaren deg useggas n 2007, d wuḍuf n waṭṭas n imeɣnas, ttuɣa lebda ittmuttuy jar spiṭarat d kumisariyat deg umeknas d Imtɣren bac ad issiɣ fus-nnes i imeḥḍaren i ttuɣa ittwawten alaḥsab ddenf i ttuɣa yellan di tesdawyin.\nMuḥend zeg iwdan i ttuɣa itterran taynit i igujilen , la d netta ttuɣa ittegg tizemmar-nnes bac ad iɛawen-a anaw-a n iḥenjiren, mamec i ttuɣa ittic idlisen, itegg tisawurin maḥend ad issemɣar ula zi tzemmer n temɣarin.\nMuḥend Ameẓẓyan Sɛidi, ttuɣa-t d argaz d Maziɣ n tidet, iqqim iṭṭef deg izalen n Tmaziɣt, iqqim ɛawed d ilelli, ixḍar ad idder s tinzar-nnes i yuɛlan. Yumen di Tmaziɣt.\nDeg wass n tmettant-nnes, deg useggas n 2013, usin-d imeddukal-nnes mani mma, maḥend ad ssijen asijji ameggaru x umeddukel-nnes i yewcin zi tzemmar-nnes i Tmaziɣt, ɛemmers ma iqqemcec x-as s ca n ḥajet. Bandu n Umaziɣ x wemḍel-nnes, iderreɛ i ucal i yessen, yessen-it.